Bilaketaren emaitzak - interneteko baliabidea\nErakusten 1 - 1 emaitzak -- 1 bilaketa honetara 'interneteko baliabidea' Joan edukira\ntopic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Garraioa eta ibilgailuen mantenimendua (Lanbide Arloa)" topic_facet:"Fabrikazio prozesuen gauzatzea (Modulua)"\n: interneteko baliabidea\nbaliabidea » baliabideak\nErakusten 1 - 1 emaitzak -- 1 bilaketa honetara 'interneteko baliabidea', Bilaketaren denbora: 0,13s\nNeurtzeko tresnak eta teknikak\nnork Agirre, Tomas\n: Dakit , 2009\nDonostia (Larratxo) : www.irale.hezkuntza.net 2009\nLiburu elektronikoa Lanean...\nEraman saskira Kendu liburu-saskitik\nEraman zerrenda batera\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Garraioa eta ibilgailuen mantenimendua (Lanbide Arloa) Proposatutako gaia: Fabrikazio prozesuen gauzatzea (Modulua)\n1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila Fabrikazio prozesuen gauzatzea (Modulua) Garraioa eta ibilgailuen mantenimendua (Lanbide Arloa) 1 Karrozeria (Heziketa Zikloa). Erdi maila 1 Lanbide Heziketa Gehiago ... Mekanizazioa (Heziketa Zikloa). Erdi maila 1 Metrologia eta saiakuntzak (Modulua) 1 Oinarrizko mekanizazioa (Modulua) 1 Produktuen egiaztapena (Modulua) Soldadura eta galdaragintza (Heziketa Zikloa). Erdi maila Guztiak ikusi ... gutxiago ...\n1 Agirre, Tomas 1 Elhuyar Hizkuntza Zerbitzuak 1 IRALE (1999-2000 ikasturtea) 1 R-400\n1 Curriculumeko baliabideak 1 EIMAk onetsitako materialak 1 IRALEren materialak 1 Interneteko baliabidea


Laranjak, garagardoa eta sardinzarrak | Iritzia | Berria\nLaranjak, garagardoa eta sardinzarrak\nEzaguna da kontua: oinez ibiltzen baino lehenago ikasi zuen Birgit Nilssonek (1918-2005) abesten. Hiru urte zituenean amak jostailuzko piano bat oparitu zion eta jotzen hasi zen. Bizitza bukatu zaien pertsonak begiratzen ditugunean denak dauka zentzua. Amaierak esplikatzen du dena. Baina Suedia hegoaldeko etxalde batean jaio zen Nillson. Nork jakingo zuen bere haurtzaroko herriko elizako koroan Strauss eta Wagnerren abeslari handiena izango zenarekin abesten ari zirela.\nMunduko abeslari kuttunenetakoa zenean galdetzen zioten nola zaintzen ote zuen bere musika tresna. Oso pragmatikoa zen: «Ez dut ezer berezirik egiten. Ez dut erretzen. Ardo gutxi eta garagardo gutxi edaten dut. Besterik gabe, guraso egokien alaba naiz». Beste behin, Tristan eta Isolda interpretatu ostean esan zuen bere arrakastaren arrazoia «zapata erosoak» zirela.\nBaina, funtsean, Nillsonen sekretua oso tradizionala zen: «Idazle batek ala margolari batek inspirazioa duenean egin dezake lana. Baina abeslari batek ez du zorte hori. Abeslaria jaiki daiteke buruko minez eta gorputz txarra izan; horrek urduri jarriko du eta dena kontra duela sentituko du, baina indarrak aurkitu behar ditu gauean duen ekitaldirako. [...] Baina, sarritan, agertokira igotzen zarenetan arazo guztiez ahazten zara, benetan miragarria da. Pentsatzen dut erditzea bezalakoa dela: jaioberria besoetan duzunean, dena iruditzen zaizu ederra eta ahazten zaizu aurretik zenuen mina». Bere hitzak irakurtzean ezin izan dut ekidin abeslariaren prestaketaren eta iraultzaile batenaren arteko antzekotasuna ikustea.\nZeren Nilsson ez zen soilik musikari eredugarri eta distiratsu bat izan. Izar bat izateari uko egin zion, bere burua «soprano langile» bat bezala ikusten zuen. Operako ekitaldien artean laranjak xurgatzen zituen. Eta bukatutakoan garagardo pitxer bat edaten zuen, aquavit pixka bat eta sardinzar suediarra.


«Tolosara jaitsi beharrean, herrian geratzen dira orain» - Berastegi - Tolosaldeko ataria\n«Tolosara jaitsi beharrean, herrian geratzen dira orain»\nAndoni Uzkudun 2016-07-20 12:56\nBerastegiarrek txikitatik kirola egiteko aukera edukitzea nahi izan du eta horregatik hasi zen eskola kirola herrian mugitzen. Bera ere kirolaria da diziplina ezberdinetan eta beti mugitzeko gogoz dagoena.\nIker Saizar (Berastegi, 1981), kirolari amorratua diziplina ezberdinetan, futbola, mendia, txirrindularitzan, baina batez ere txirrindularitzan. Aspaldian lotura handia du Berastegiko kirol arlo ezberdinekin eta herriko txikienekin ibiltzen da gehien bat lanean.\nBerastegi eta kirola Iker Saizarrekin lotuak daude?\nAzken urte hauetan, Berastegin kirol asko egiten da. Neska talde bat daukagu areto futbolean Ibarran jokatzen, Mutil talde bat futbol 7-ko txapelketa jokatzen Donostian, Zikloturista taldea, pilota... Gaur egun gainera, txikitatik kirola egiteko aukera dute eta hori da gazteek behar dutena. Lehen Tolosara jaitsi behar izaten zuten kirolen batean apuntatu nahi izanez gero edo Berastegin pilotan. Gaur egun aukera zabalagoa dute, eskola kirola egiteko aukera dute 12 urte bete arte eta orduan jaisten dira Tolosara.\nTalderen bat entrenatzen duzu zuk?\nEskola kiroleko arduraduna naiz eta baita nesken areto futboleko entrenatzailea ere. 10 urte inguru daramatzat Berastegin entrenatzen. Hemen hasi baino lehenago, Tolosan ere ibili nintzen infantil mailako futbol taldea entrenatzen baina Berastegiko herrian gabezi handia nabaritzen nuen eta zerbait egiteko beharra ikusi nuen. Lehen aipatu bezala, Tolosara jaitsi beharrean, umeak herrian geratzeko aukera eman behar zitzaien. Horrela sortu genuen eskola kirola eta gaur egun, 7 urtetik 12 urtera bitarte herrian geratzen dira kirol ezberdinak jorratzen, futbola, eskubaloia, saskibaloia...Neska taldeari dagokionez, aurten oso denboraldi ona egin dugu eta hori dela eta, neska asko talde ezberdinek fitxatu dituzte. Oraindik ez dakigu datorren urterako talderik egongo den Berastegin ez dagoelako aukera askorik, baina gustura gaude egindako lanarekin. Pilota ere hortxe dago, beti egon da afizioa pilotarekiko eta lehen zeuden arduradunek utzi zutenean, gu jarri ginen horren arduradun ere. Eskola kirola, nesken areto futbola eta pilota eskola koordinatzen saiatzen naiz. Azkenik, futbol 7ko taldea dugu, bertan jokatzen eta antolatze lanetan ibiltzen naiz, horrelako taldekideekin erraza da.\nFutbol 7ko taldearekin Katalunian ere izan zarete?\nAurtengoan, mutil taldea joan da Cambrills aldera jokatzera. Ekainean joan ginen Donostiako futbol 7 txapelketatik gonbidapena jasota. Bost urte inguru daramatzagu bertara joaten jokatzera, aurreko urteetan adibidez neska taldea ere joan izan da bertara jokatzera. Asteburuetan helduentzako txapelketak izaten dira eta astean zehar txikientzat. Txikiekin ere aurtengoan ez gara joan baina datorren urtean joaten saiatuko gara. Antolakuntzan ibiltzen direnak Donostiakoak dira eta bidaia eta hotela ordaintzen ditugu eta asteburu pasa joaten gara herritik. Azken finean, urteko denboraldia amaitu eta deskonektatzera joaten gara. Oso gustura joaten gara, kirola egin, lagunekin egon eta juergatxoren bat edo buelta bat ematera ateratzen gara.\nEta zuk, zein kirol egiten duzu eta zein duzu gustukoen?\nEgia esan denetik egiten dut. Futbol 7ko taldean nago, mendi martxetan, mendiko duatloietan, errepideko bizikletarekin ere. Gehien gustatzen zaidana txirrindularitza da, horrek betetzen nau gehien. Lehen mendian ibiltzen nintzen gehiago baina txirrindularitzarekin gehiago disfrutatzen dut. Gainera jendearekin ibiltze horrek, entrenatzera atera, laneko taldearekin edo Berastegiko lagun taldearekin. Gero proba ezberdinetan parte hartzera joaten gara, Quebrantahuesos proba adibidez, 10 aldiz egin dut, Irati extreme, Behobia beste 10 aldiz, Zegama-Aizkorri beste 4 aldiz. Denetarik egitea gustatzen zait azkenean.\nEntrenamendu orduak ere izango dituzu, ezta?\nAste guztian zehar ibiltzen naiz, denbora dudan moduan. Denboraren arabera mendira joaten naiz edo ahal izanez gero bizikletan ateratzen naiz. Azkenean mendiko proba horiek entrenamendu ordu eta sakrifizio asko eskatzen dute. Horregatik adibidez futbol 7ko taldean aritzea ez zait batere gogorra egiten. Ezer askorik entrenatu gabe ibili naiteke, bizikletan eta mendiko probek berriz entrenamendu ordu asko eskatzen dituzte baina badakizu, gustuko lekuan aldaparik ez!\nZer iritzi duzu aurtengo Tourraz?\nNahiko berdindua dago egia esan, gaur egun ez da horrelako ezberdintasunik ikusten parte hartzaileen artean. Froome nagusi da nik uste, erori ezean. Hala ere gaur egun kosta egiten da aldeak ateratzea, lehen izugarrizko aldeak ateratzen ziren baina gaur egun 30 segundo ateratzea asko kostatzen zaie. Aurten ezin izan dut joan lanean ibili naizelako baina beste urtetan joan izan naiz ikustera. Lehengo urtean adibidez, Alpeetan egon ginen 15 egunez Tourra jarraitzen, emaztea eta semeekin. Horiek bai leku ederrak! Goizean portutxoren bat igo eta arratsaldean familiarekin karrera ikustera.


Truke eta bigarren eskuko azoka ospatuko da Barakaldon datorren larunbatean - Deia\ngoizeko 11:00etatik gaueko 21:00etara\nTruke eta bigarren eskuko azoka ospatuko da Barakaldon datorren larunbatean\ndeia 09.02.2020 | 09:35\nTruke eta bigarren eskuko azoka ospatuko da Barakaldon datorren larunbatean.\nBILBO. Truke eta bigarren eskuko azoka ospatuko da Barakaldon datorren larunbatean Foruak-Bide Onera inguruan. Barakaldo Creativity Market izeneko azoka goizeko 11:00etatik gaueko 21:00etara egongo da zabalik.\nGauzei beste erabilera bat emateko antolatzen den bigarren eskuko eta truke azokarekin partekatuko du lekua Barakaldoko Creativity Market azokak. Barakaldoko Creativity Market azokan, edozein material saldu, trukatu edo oparitu daiteke, hala nola liburuak, diskoak, jostailuak, tresnak, altzariak, etab.\n"Azoka honen helburua da hiriaren talentu artistikoa erakustea eta gure jaiez gozatzen duen jendeari janzteko edo oparitzeko egindako lanak edo produktuak eskaintzea", azaldu du David Solla Inguraldeko presidenteak.\nBarakaldoko Udaleko Kultura Arloak antolatzen du jarduera hau, jai programaren barruan.\nBeste artisautza eta sormen Creativity Market azoka bat izango dugu 'made in Barakaldo', Barakaldoko Udaleko Inguralde garapen agentziak bultzatua. Larunbatean izango da. Goizeko 11:00etan zabalduko ditu ateak Foruak-Bide Onera inguruan, eta arratseko 21:00etan itxiko.\nBerriro du hitzordua Barakaldo Creativity Market 2019 azokak, artisautza, eskulanak eta hainbat alorretako (ehungintza, zeramika, bisuteria, arte plastikoak, literatura, osasuna) bertako artea eskaintzeko. "Merkatuaren helburua da hiriko talentu artistikoa bistaratzea, eta gure jaiez gozatzen duen jendeari artisautza eskaintzea, dekoratzeko, janzteko edo opatzeko", azaldu du Inguraldeko buru Danel Solak.\nZortzi artisau eta sortzailek hartuko du parte larunbateko azokan. Honako hauek eman dute izena: Javier Lesaka, Krixbb eskulanak, Loreakeri lorategia, MTX, Nire Panpinak, Regalarán eta Volartek.


Labore | Angula Berria\nHasiera » Labore\nLabore, elikadura burujabetza elikatu[Z!] Bi urteren ostean, jauzi berri baten bila!\nLaboreTxingudi.- Urriaren 12a egun seinalatua da Labore Txingudirentzako. Hainbat urtez elikadura burujabetzaren alde indarrak bildu ondoren, Lakaxitatik Irungo Alde Zaharrera egin genuen jauzi. 2019ko urrian Uranzu kaleko 13.ean kokatu ginen, “ Bazar Uranzu ”-k bizitzaz bete zuen espazioan lekukoa hartuz. 2019. urtea 40 bazkide ingururekin hasi genuen eta 150 ingururekin amaitu. Egun 200dik gora gara, aipatu denda lanabes nagusi, elikadura burujabetza jorratzen dugunak gure egunerokoan.\nGehiago irakurriLabore, elikadura burujabetza elikatu[Z!] Bi urteren ostean, jauzi berri baten bila! -ri buruz\nLarunbat honeta! Dastaketa Labore Txingudin\nLarunbata, Otsaila 29, 2020 - 10:00 -tik Igandea, Martxoa 1, 2020 - 09:55 -ra\nLabore Txingudi, Uranzu Kalea, Irun\nGehiago irakurriLarunbat honeta! Dastaketa Labore Txingudin -ri buruz\nLabore Txingudik bazkideak behar ditu birfundazioa osotasunean garatzeko\nUdara aurretik agroekologia lantzen duen irabazi asmo gabeko elkarteak behar zituen abalistak eskuratu ditu, eta orain gabonak baino lehen erronka berriak dauzka\nUdaran aurretik BDS Koop Eraldaketa Fabrikan egin genuen prentsaurrekoan aipatu genuen Labore Txingudik azpiegitruak handitzeko erronkan sartzeko asmoa zuela. Horretarako, hiru helburu nagusi ezarri zituzten: batetik, 15 abalista behar zituen Koop 57 maileguaz gain birfundazioa finantziatzeko; bestetik, Lakaxita gaztetxean zegoen denda kale mailako denda fisikoa bilakatu nahi genuen; eta azkenik, egun ditugun 80 bazkideak gainditu eta 200 bazkideetara iristera.\nGehiago irakurriLabore Txingudik bazkideak behar ditu birfundazioa osotasunean garatzeko -ri buruz\nOstirala, Maiatza 3, 2019 - 19:00 -tik Larunbata, Maiatza 4, 2019 - 18:55 -ra\nUztarri Ona auzo elkartea\nMaiatzaren 3an, ostiralean, Urdanbia Berriko auzoelkartera hurbiltzen den herritar orori #BDSKm0 proiektuaren inguruko informazioa helaraziko zaio #BDSKm0 proiektua aurrera doa, eragile, zahar egoitza, guraso elkarte eta eskoletako jantokiekin biltzen. Apirilatik ekainera bitarte bilera erronda luzea dute eta baita hitzaldiak ere, hala nola, datorren maiatzaren 3an Urdanibia Berrin izango dena.\nGehiago irakurri#BDSKm0 Proiektua herritarrengana -ri buruz\nLabore Txingudi kontsumo elkarteak erosketak astelehenetik larunbatera burutzeko aukera zabaldu du. Astean, Labore Txingudiren denda modu autonomoan kudeatuko da, hau da, bazkideek dendara sartzeko aukera izango dute, 10etatik 13.30ak bitartean. Ondoren, eskuratu diren produktuak dendan dagoen dokumentu batean zerrendatu beharko dira. Gauzatutako erosketak hilabete amaieran kobratuko dira, kontu korronte bidez. Larunbatetan ere denda irekiko da.\nGehiago irakurriLabore Txingudik astean zehar erosketak egiteko aukera zabaldu du -ri buruz


Hainbat gailu dituzula (tableta, smartphonea...) eta horien artean argazkiak edo fitxategiak trukatu nahi dituzula? Esku hutsez egin ahal izateko programa garatu dute: Swÿp transfer with a swipe of a finger. Ipini bi gailuak elkarren ondoan eta hatz kolpe bakarraz eraman ditzakezu fitxategiak batetik bestera. Oraingoz garapen fasean dago eta iOS-ekin bakarrik dabil. Fluid mediak aurkeztu duen programaren bidez, gailuen arteko fitxategi-transferentzia egin daiteke, ukimenezko pantailen bidez. Gailuak elkarren artean jarri, eta hatz kolpe bat emanez igaroko da fitxategia batetik bestera.\nSwÿpek gailuen kokagunea aztertzen du (WiFi bidez) eta erabiltzailearen kontuen informazioa (Facebook edo Gmail). Informazioa antolatu eta gai da gailu biek ulertzen duten hizkuntza bidez komunikatzeko, alderdi digitala eta fisikoa uztartuz.\nOraingoz prototipoa besterik ez da eta iOS-entzat bakarrik garatu da (Applek gailu mugikorretarako sortutako sistema eragilea), baina garatzaileek diote beste gailu batzuetan ere funtzionatu beharko lukeela eta garapenak aurrera jarraituko duela. Kode irekiko tresna da. Info gehiago.\nIndarkeria matxistak emakume bat hil du via @aiaraldea\n"Iritziak plazaratu", Rikardo Arregik (@rikarregi) via @IbanZ\nFermin Etxegoienek Twitter kontu bat sortu du via @izparringia


Ekialde hurbilaren askapenerantz, elkartasun internazionalista – Hala Bedi\n> Ekialde hurbilaren askapenerantz, elkartasun internazionalista\nEkialde hurbilaren askapenerantz, elkartasun internazionalista\n10 ekaina Hizpidea KategoriaBerriak 0\nAinhoa Alberdirekin begiratu dugu zer utzi digun ikasturteak.\nIkasturteko azken kolaborazioan, Ainhoa Alberdik Ekialde Hurbilera eraman gaitu, beti bezala. Ikasturtearen errepasoa egin dugu, hainbat herrialdetan egoera nola dagoen aztertu, eta internazionalismoaren ulerkeraz hausnartu du Alberdik. Elkartasun internazionalista etxean hasten dela, eta hori kontutan hartuta dei egin du Askapenak antolatutako jardunaldietan parte hartzera. Bizi Elkartasun Internazionalista, ekainaren 11,12 eta 13an, Hernanin. Epez kanpo, baina izen emateko aukera dago oraindik askapena.eus orrialdean.\nHizpidea: Ekialde hurbilaren askapenerantz, elkartasun internazionalista\n← Iban Zaldua (Panfletario): “Komunikabide tradizionaletan kritikaren tonua asko jaitsi da, ematen du astero maisulanak argitaratzen direla”\nEuneiz unibertsitaterako milioi bat euro inguru diru publikotik ordainduko da →


kritiken hemeroteka » Fikzioak kale\n« Zalantza ikara bihurtzen denean | Hitzaren taupadak »\nFikzioak kale Aritz Galarraga / Gara, 2007-06-30\nNobela historikoa modan dagoen generoa omen da, aditu, salmenta-zerrenda eta garraio publikoetako ikerketa amateurren arabera behintzat. Narraziogintzan, iraganeko pertsonaia eta gertaera errealekin batera fikziozko elementuak integratzen dituenari esaten zaio nobela historiko, eta gure artean ere, ale gomendagarriak eman ditu azpigenero honek azken garaiotan, ale bakanak, hori bai. Aingeru Epaltzak, esate baterako, Nafarroako erresumaren konkista urteetan girotutako Odolaren mailua dugu eleberri historikoak gurean eman dezakeenaren adibide: Historia eszenatoki soil gisa erabili baino gehiago, garai konkretu baten argi-ilunak maisuki azaltzen ditu, fikziozko pertsonaien eta istorioen argi-ilunekin batera.\nNobela historikoa da 31 baioneta ere, Aitziber Etxeberriaren bigarren literatur lana: 1813ko Donostia hartan girotua, Beatriz fikziozko pertsonaia nagusiaren gorabeherak azaltzen dizkigu narrazioak, Napoleonen tropen menpe eta tropa anglo-portugaldarren erasoa jasatear den hiria eszenatoki. Egoera horretan, bizimodua errotik aldaraziko dion François soldadu frantsesa ezagutuko du Beatrizek, honen pertsonaia antagonikoa dena, bide batez. Hirukia osatzen duen pieza Graziana da, Beatrizen alaba, eta hiru horien artean garatzen dira eleberriko hari eta korapilo nagusiak. Denok dakigu 31 baionetak erreproduzitzen dituen gertaera historikoek zer nolako amaiera izan zuten, Donostiaren erretzearekin eta abar. Eleberri bati, ordea, gehiago eskatu behar zaio, eta honen kasuan fikziozko aldeak huts egin duela esatera ausartuko nintzateke. Saiatuko naiz adierazten irakurle-fikzio kontratua zergatik ez den oraingoan erabat bete.\nEtxeberriaren asmoa nabarmentzekoa izan bada ere (giro historiko jakin batean, giza harreman batzuen arteko gorabeherak islatzea) narrazioan zehar aurkitutako zenbait elementuk edozein literatur lanek eskatzen duen irakurketa atsegingarria eta, garrantzitsuagoa dena, sinesgarria oztopatu didate zenbait unetan. Hauexek izan dira, eta laburbiltzen ari naiz: kontaketaren erritmo motela, elipsien erabilera ez beti egokia eta hainbat pasartetan egiantzekotasunarekin izandako arazoak. Esan bezala, akzioaren kontaketa mantso doa batzuetan, mantsoegi nire iritziz. Horren adibide bigarren kapitulua dugu, 35-45 orrialdeak, zehatz hitz egiteko: bertan asko luzatzen da tramite hutsa ez den, baina dezente arindu zitekeen pasartea, azkenerako irakurlearen arreta bereganatu ordez, lausotu egiten baita. Une horretan, agerian geratzen da beste herren bat: irakurleak dedukzioz dakizkien gauzen kontaketa. Narrazioan zehar egindako elipsiek ere zalantza sortu didate irakurketan zehar, batzuetan hain dira luzeak ezen elipsitik bueltan, kontatu ez den horren laburpena egin behar baitu narratzaileak. Liburuaren amaiera aldera esaten zaigu Grazianak egunak daramatzala komentutik ihes eginda eta jarraian narratzaileak kontatu behar digu, laburbilduz, nola iritsi den egoera horretara. Azkenik egiantzekotasunarekin arazotxo batzuk izan ditut, liburuko zenbait pasarte sinesteko lanak: azken korapiloa askatzen duen azken batailarekin gertatu zaidana, adibidez. Horiek horrela, Aitziber Etxeberriaren proposamena erdibidean geratu izanaren sentsazioarekin amaitu dut 31 baionetaren irakurketa, alde batetik giro historikoa eta donostiarrentzat eta ingurukoentzat hain gatazkatsu izan zen garaia jasotzen saiatu bai, baina beste alde batetik fikzioarekin, fikzioari emandako tratamenduarekin huts egin duela iruditu baitzait.


Arrakasta biribila — dantzan.eus\nHemen zaude: Hasiera › Hemeroteka › Arrakasta biribila\nIrisarriko kabalkadak arrakasta biribila izan zuen atzo. Guztira 2.000 pertsona elkartu ziren ohitura zaharrak egungo egoerari buruz esateko zer zuen adi-adi entzuteko. Aldiz, beste 300 bat «ikuslegai» kabalkada-toberak eskaini zituen zaldi ibilaldia, dantzak, antzerkia eta kantua ikusteko gogoarekin gelditu ziren. Uztailaren 14an izanen dute bigarren aukera.\nIdoia Eraso - Nahia Garat\nIrisarrin 1937an egin zen azken kabalkadara 3.000 pertsona hurbildu ziren. 2012koak izango dituen bi emanaldietan kopuru hori gaindituko dela espero daiteke. Aurkezpenean errandako esaldi honek herritarren nahiak adierazten ditu: «Irisarrik badu fama handia kabalkadetan, nahi dugu lortu gaurkoa izan dadila 1937koa bezalakoa». Esan eta egin, jende kopuruan behintzat bete dute, eta aurrekoarekin alderatzea ezinezkoa bada ere, atzo ikusleen pozak emankizuna bera ere goi mailakoa dela argi uzten du.\nIrisartarrek pozik hartu zuten kabalkadak ikusle kopuruari dagokionean atzo izandako harrera aparta; hala, herrian sortu den dinamika azkarrari eginiko opari gisa hartu zuten jasotako erantzuna. Ikusgarria egiteko herritarren artean sortu den harreman ona aipagai izan zen Tobera guztian zehar.\nZaldiz hasi eta bukatu\nIzenak adierazten duen bezala, kabalkada zaldien itzuliarekin hasi zen, hiru ordu geroago bukatuko zen bezala. Herritarren artean nabaria zen urduritasunaren erakusle, zaldi batek zaldunaren kontroletik ihes egin zuen eta biraka hasi zen. Zaldiak joandakoan, toberan epaituak izanen ziren gaiak aurkeztu zituzten pregoian: «Irisarriko auzitegiak jakinarazten du epaituak izanen direla herrian pil-pilean diren aferak. Lehen toberetan arra-ezkontzak eta bortizkeriak salatu ziren; 1937an egindakoa gizon batek bere emaztea jotzen zuelako egin zen».\nOndoren, atzo landu ziren gaiak laburbildu zituzten pregoian: «Euskal Herrian bizi-bizi den espekulazioaren arazoa aztergai izanen da. Barnealdean laborantza arriskuan da? Zer etorkizun izanen dugu maila sozialean? Jujeak jakinarazi du auziak eramanen duela herrira justizia eta zuzentasuna».\nOhiturari jarraiki, toberako epaiketarekin hasi aitzin dantzariek beren agerraldia egin zuten plazan. Orotara 100 bat gazte, heldu, adineko eta haurrek herritarrek egindako jantzi tradizionalak erakutsi zituzten musikaren doinua segituz.\nBertsolariek, jarraian, ikusgarriak eskainiko zigunaren zirriborro bataurreratu zuten, Irisarrin nagusi zen eguraldi goxoarekin elkarketa eginez. Battitt Crouspeyre bertsolariak aurreratu bezala, «gaur eguzkiak toberen gisan buruan joko gaitu».\nZaldiek eramandako karroan epaitegiko kideak ailegatu ziren, eta beren tokia hartzera joan ziren. Bitartean, tobera guztian zehar lagun izan zituzten zirtzilek, sarrera deigarria egin zuten traktore baten gainean; garrasika eta espantuka hasi ziren lehen momentutik bertatik.\nHerrian kezka sortzen duten gai ezberdinak jorratu zituen toberak, baina hastapenetik mintzagai handienetariko bat izanen zen gaia nabarmendu zen uxera edo kasu honetan fiskalaren papera egiten zuen emakumearen ahotan: «Hemen denek badakigu irisartarrak zeinen ahalke diren erraiteko eta erakusteko euskaldunak direla».\nEpaiketa herrian lan eremu bat egiteko hartuak izan diren 7 hektareen aferarekin hasi zen. Gertatutakoa salatzeko Prospérité jauna («Prosper» lagunentzat) hurbildu zen epaitegira. Laborari gisa esan zuen: «Lurra gure lan tresna dela kontuan hartzea nahi dugu». Azken horrek horrela erantzun zion: «Lantegiak ondasunak ekartzen ditu eta kanpoko jendea ere».\nGaiak eragiten zituen gogoeta zailei arintasuna eskaintzeko, dantzariak hurbildu ziren plazara, ez nolanahikoak gainera. Ohi ez bezala, haurrek ere parte hartu zuten kabalkadan, herriko adineko jendearekin batera. Txikienek herriko bi gizon zaharrenak omendu zituzten beraiekin dantza eginez. Ikusleen artean ziren Henri eta Josepe herritarrak eskutik hartu zituzten bi neskatxek eta denek elkarrekin «Ainhoarra» dantza eskaini zuten. Ondoren heldu eta gazteen txanda izan zen.\nEpaiketak aurrera egin baino lehen, bertsolariek lur eremu gatazkatsu horretan putetxe bat egin zitekeela proposatu zuten. Zirtzilek gustukoa izan zuten proposamena, hori dela eta ikusgarri guztian zehar horren aldeko garrasiak egin zituzten.\nJacques Ondarea heldu zen orduan epaitegira, Debalde andere abokatuak lagunduta. Lan eremu horrek kanpoko jendea erakarriko lukeela salatu zuen Ondare jaunak: «Gure herria, gure hizkuntza eta gure bizitzeko manera aldatuko da».\nOndare jaunak epaitegia utzi ondoren uxerak gogoeta bat eskaini zuen: «Irisarri herri dinamikoa da, baina nola? Irisarri aipatzen denean zer etortzen da gogora? Eskubaloia eta country dantzak! Pentsatzen nago ez ote dugun herri honetan ikusten biharko Euskal Herria».\nOndoren «anitz desolatua» zen emakume bat igo zen epaitegira: «Ez da kanturik entzuten ostatuetan, ez da jauzirik ematen plazan, countrya baizik, ez da gaztetxerik eta herriko bestetan ez da fitsik egiten, aldiz denak eskubaloi partidak ikustera joaten dira!». Uxerak gogorki erantzun zion: «Jendea futitzen da euskaldunez. Zuek euskaldun eta abertzale horiek ez duzue konprenitzen; zuen bideak dira onak eta besteenak txarrak. Bakoitzak egin dezala bere urratsa: antolatu, jendeari ezagutarazi eta horrekin dinamika sortu».\nGiroa lasaitzeko «Euskalduna» eta «Sorgina» dantzak eskaini zituzten irisartarrek, txalo zaparrada ederra jasoz. Eta, ondoren, Battitt Crouspeyrek herritarren gogoa bertsotan bota zuen: «Ez da galtzen euskara ez eta kultura urte guztiz egiten bada kabalkada».\nEpaileak orduan bere erabakiak jakinarazi zituen. Lehenik eta behin, zirikatzaile lanetan aritu ziren zirtzilak urtero inauteriak antolatzera eta zanpantzarraren epaiketa egitera kondenatu zituen. Lan eremuko 7 hektareen erdian laborantzaren zerbitzurako lantegiak egitea eta beste erdian gazteentzako etxeak egitea deliberatu zuen. Euskal dantza talde bat sortzea ere agindu zuen: «Gaurko egun ederrak segida izateko, cowboy-ak fini». Herri antolakuntzarako zenbait bide eskainiz amaitu zuen bere epaia: «Baitezpadakoa iruditu zaigu elkarte bat sortzea herrian euskal kultura eta euskara sustatzeko».\nHerriko abesbatzak eskaini zuen kantuaren ondoren zaldi, dantzari eta antzezleen desfilea izan zen. Bukatzeko Battitt Cousepyre eta Txomin Elosegi bertsolariek agorrilean Itsasun eginen den kabalkadarako gomita zabaldu zuten, eta zirtzilek beso olatua sorrarazi zuten ikusleen artean.\nUn verano de Kabalkadas, desde Irisarri hasta itsasu\nLa tradición de las Kabalkadas en Nafarroa Beherea y Lapurdi se puede comparar -salvando las distancias- con la Maskarada de Zuberoa pero, a diferencia de la tradición zuberotarra, en las provincias más cercanas a la costa no suele haber una organización de relevos entre los pueblos, sino que surgen según el interés y la dinámica de cada localidad. Esto supone que suele haber años en los que no se celebra ninguna Kabalkada o Tobera, pero no es el caso de 2012, ya que se celebrarán dos.\nAyer se celebró en Irisarri y terminará el próximo sábado. El 19 de agosto será el turno para la localidad labortana de Itsasu. I.E.


Argitaratua: 2015-07-21 21:35\nAuto gidari bat larri dago autoarekin Arriaga auzoko peajea jo ostean. Ertzaintzak jakinarazi duenez, larria izan da istripua. 18:30ean gertatu da. Elgoibarren irten nahi zuen gidariak bidesaria jo du bete-betean. Peajeko langilea ere zauritu da, eta anbulatoriora eraman dute, estututa oso.\nArgitaratua: 2015-07-21 17:53\nEmaitza onak lortu dituzte, beste behin ere, gure ordezkariek asteburuan jokatu dituzten mendi lasterketetan. Batetik, Iñigo Larizek bigarren postua lortu du Huescako Pirinioetan jokatu den Collaradako kilometro bertikal bikoitzean. Bestetik, Maite Maiora zazpigarren postuan sailkatu da Canazein (Italia) jokatu den Dolomites Skyrace proban.


genre_facet:"EIMAk onetsitako materialak" author_facet:"Elhuyar Hizkuntza Zerbitzuak" author_facet:"Carcedo Mitxelena, Mikel" author_facet:"IRALE (2005-2006 ikasturtea)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Mekatronika Industriala (Heziketa Zikloa). Goi maila"\nGeneroa / Forma: EIMAk onetsitako materialak Egilea: Elhuyar Hizkuntza Zerbitzuak Egilea: Carcedo Mitxelena, Mikel Egilea: IRALE (2005-2006 ikasturtea) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Mekatronika Industriala (Heziketa Zikloa). Goi maila\n1 Fabrikazio Mekanikoa (Lanbide Arloa) 1 Fabrikazio Mekanikoen Industrietako Segurtasun Planak (Modulua) Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... 1 Lan Arriskuen Prebentzioa (Heziketa Zikloa). Goi maila 1 Lanbide Heziketa 1 Linea automatizatuen muntaia- eta mantentze-lanak (Modulua) Mantentze-lan elektromekanikoa (Heziketa Zikloa). Erdi maila 1 Mantentze-lanen eta kalitatearen prozesuak eta kudeaketa (Modulua) Mekatronika Industriala (Heziketa Zikloa). Goi maila 1 Metal-eraikuntzak (Heziketa Zikloa). Goi maila 1 Metal-eraikuntzen industrietako segurtasun-planak (Modulua) 1 Sekuritate baldintzetatik deribatutako arriskuak (Modulua) Guztiak ikusi ... gutxiago ...


Bible verses about honor | Basque\nBible verses about "honor" | Basque\n17 Guciac ohoraitzaçue: anayetassunari on eritzoçue. Çareten Iaincoaren beldur. Regue ohora eçaçue. 18 Cerbitzariác, çareten beldur gucirequin nabussién suiet, ez solament onén eta humanoén, baina dorpén-ere. 19 Ecen haur da gogaraco, baldin norbeitec Iaincoaganaco conscientiagatic fascheriaric suffritzen badu, iniustoqui suffritzen duelaric:\n1 Haourrác, obeditzáçue Iaunean çuen aita eta ama: ecen haur gauça iustoa da. 2 Ohoraitzac eure aita eta eure ama (cein baita lehen manamendua promessequin) 3 Vngui hel daquiançát eta vicitze lucetaco aicençát lurraren gainean. 4 Eta çuec aitéc eztitzaçuela prouoca despitetara çuen haourrac, baina haz itzaçue instructionetan eta Iaunazco remonstrationetan.\n21 Bada nehorc baldin bere buruä hautaric chahu badeça, içanen duc vnci ohoretacotz sanctificatua, eta Iaunaren vsegetacotz carazcoa, eta Iaunaren obra on orotara appaindua.\n9 Charitatea den fictione gabe: çareten gaitzaren gaitzetsle, vnguiari eratchequiac. 10 Anayetassunezco charitatez elkarren onhestera emanac: elkarri ohoratzera aitzincen çaitzatela. 11 Cerbitzu eguitera ez nagui, spirituz ardént, Iauna cerbitzatzen duçuela. 12 Sperançaz aleguera çaretelaric, tribulationean patient, orationean perseueratzen duçuela. 13 Sainduén necessitatetara communicatzen duçuela: hospitalitateari iarreiquiten çaitzatela.\n1 Persona gucia potestate goragoén suiet biz, ecen ezta potestateric Iaincoaganic baicen: eta diraden potestateac, Iaincoaz ordenatuac dirade. 2 Halacotz, potestateari resistitzen draucanac, Iaincoaren ordenançari resistitzen drauca: eta resistitzen dutenéc, bere buruén gainera damnatione erekarriren duté. 3 Ecen magistratuac eztirade icigarri, obra onacgatic, baina gaichtoagatic. Bada nahi duc potestatearen beldur ez içan? eguic vngui, eta recebituren duc laudorio harenganic. 4 Ecen Iaincoaren cerbitzari duc hire onetacotz: baina gaizquiric badaguic, aicén beldur: ecen eztic causa gabe ezpatá ekarten: ecen Iaincoaren cerbitzari duc, mendecari hiratan, gaizqui eguiten duenaren gainean. 5 Harren behar da içan suiect ez hiragatic solament, baina conscientiagatic-ere. 6 Ecen halacotz tributac-ere pagatzen dituçue: ecen Iaincoaren ministre dirade, hunetara berera emplegatzen diradela. 7 Renda ieceçue bada guciey çor draueçuena: nori tributa, tributa: nori peagea, peagea: nori beldurra, beldurra: nori ohorea, ohorea.\n17 Vngui presiditzen duten Ancianoac ohore doblaren digne estima bitez: principalqui hitzean eta doctrinán trabaillatzen diradenac. 18 Ecen Scripturác erraiten dic, Idi bihitzen ari denari eztraucac ahoa lothuren. Eta, Languilea bere sariaren digne da.


Badok | Tenporak bigarren diskoa grabatuko du asteburuan\nTenporak bigarren diskoa grabatuko du asteburuan\nTenpora taldeak asteburu honetan grabatuko du bere bigarren diskoa, Beasaingo Pottoko estudioan, Fredi Pelaez soinu teknikariarekin. Bi egunetan grabatuko ditu diskoa osatuko duten hamar abestiak. Lana ordea, ez da irailera arte argitaratuko, eta ondoren zuzenean aurkezten hasiko dira Beasainen, Lesakan, Oiartzunen eta Tolosan.\nTenpora taldea, diskoa grabatzen hasi aurreko azken entseguetako batean.\nTenpora taldea 2013. urtean sortu zuten Elena Arandiak (ahotsa), Itsaso Etxebestek (baxua), Beñat Barandiaranek (gitarra), Hasier Oleagak (bateria) eta Juantxo Zeberiok (pianoa, teklatuak). Sei abestiz osaturiko maketa plazaratu zuten urte berean, eta Mundu berria lehen diskoa 2015ean. Bi lan horietan Harkaitz Cano eta Karlos Linazasororen hitzak musikatu ditu taldeak. Hemen irakurri dezakezu disko horren harira hiru taldekideri egin genien elkarrizketa.\nEz diote hesirik jarri nahi sormenari\nETIKETAK:Fredi PelaezHarkaitz CanoKarlos LinazasoroTenpora


Eroritakoen Monumentua: Sanjurjo itzultzeko agindua eman du epaile batek | Berriak Politika | EiTB\nEroritakoen Monumentua: Sanjurjo itzultzeko agindua eman du epaile batek\nSanjurjo Eroritakoen Monumentura itzultzeko agindua eman du epaile batek\nMola eta Sanjurjo jeneral frankisten gorpuzkiak bertatik ateratzea erabaki zuen Iruñeko Udalak 2016ko azaroaren 8an. Epaiak akordio hura atzera bota du. Sententziari helegitea aurkezteko aukera dago.\nEroritakoen Monumentuaren kripta. Artxiboko argazkia: EFE\nAtzera bota dute Sanjurjo jenerala hobitik ez ateratzeko eskaera\nSanjurjoren sendia, gorpua hobitik ateratzeko 'inposizioaren' aurka\nIruñeko Artzapezpikutza, Mola eta Sanjurjo hobitik ateratzearen aurka\nHobitik ateratzeko prozesua eteteko eskatu du Sanjurjoren familiak\nJose Sanjurjo teniente jeneralaren gorpuzkiak Eroritakoen Monumentuko kriptatik ateratzeko erabakiaren aurka aurkeztutako helegitea onartu du Iruñeko epaitegi batek. Gorpuzkiak eraikineko kriptan berriz hobiratzeko familiaren eskubidea aitortu du epaileak.\nEmilio Mola eta Jose Sanjurjo jeneral frankisten gorpuzkiak bertatik ateratzea erabaki zuen Iruñeko Udalak 2016ko azaroaren 8an. Epaiak akordio hura atzera bota du orain. Hala ere, sententziari helegitea aurkezteko aukera dago.\nEpailearen hitzetan, kriptaren hilerri izaerari dagokionez, 2001eko Hileta-osasun Foru Dekretuak hilerrien eta errausketa-labeen jarduera arautzen du, baina ez kriptena, “ondorioz, hilerri bat ixteko baldintza eta eskumenen kasu baten aurrean ez gaudela argi dago”.\nGorpuzkiak kriptatik ateratzeko Udalaren eskumenei dagokionez, auzian Artzapezpikutzarekin adostutako akordioa aurkeztu zuten, baina “hori ez da inola ere ebazpena babesteko nahikoa, administrazio publikoak legezkotasun printzipioari atxikita daudelako”.\nHilobiak bertan mantentzeak memoria historikoaren legedia urratu dezakeela diotenen aurrean, hobiak “oroimen pribaturako direnean, etsaien goraipamenik gabe, edo legeak babestutako arrazoi artistikoak, arkitektonikoak ala erlijiosoak tartean daudenean” araudia aplikatzerik ez dagoela dio epaiak.\nIruñeko Udalak helegitea aurkeztuko du\nHelegitea aurkeztuko duela iragarri du Iruñeko Udalak dagoeneko. Epaitegiak Jose Sanjurjo jeneralaren eta Dimas eta Joanquin Aznar Zozaya anaien familiek aurkeztutako errekurtsoak onartu ditu, Udalak agiri batean azaldu duenez. Kripta hilerri bezala ixteko agindua eman zuen Udalak ebazpen batean.\nUdaleko zerbitzu juridikoen esanetan, helegitea aurkeztu duten pertsonek “ez dute senideen gorpuzkiak Eroritakoen Monumentuko kriptan izateko eskubiderik, eraikina Iruñeko Udalaren ondasuna delako, Artzapezpikutzak gozamen eskubidea badu ere”.\nHain zuzen ere, kripta hobiratzeko toki izateari uztea adostu zuten Udalak eta Artzapezpikutzak, “ondorioz, inork ez du kripta hilerri bezala erabiltzeko eskubidea”, Udalak azpimarratu duenez. Era berean, epaia “zuzenbidezkoa ez” dela dio Udalaren helegiteak.\nHorregatik, 15 eguneko epean, Nafarroako Auzitegi Nagusiaren aurrean apelazio-errekurtsoa aurkeztuko du Udalak. Nahiz eta areto horrek gaurko sententzia babestu, Auzitegi Gorenaren aurrean kasazio-helegitea aurkezteko aukera dagoela gogorarazi du Udalak.\nPeter Saganen hirugarren garaipena!\nOsakidetzak zigor espedientea zabaldu dio LEParen epaimahai bateko kide bati\n150 km/h-ko abiaduran 'selfie' bat ateratzen harrapatu dute gidari bat


Ander Odriozola: «Mingarri zait aktoreak hain lotuta ikustea» | Kultura | Berria\nAnder Odriozola. Zinemagilea\n«Mingarri zait aktoreak hain lotuta ikustea»\nGutxieneko ekipoa erabiliz eta ahalik eta askeena jokatuz filmatu du 'Bingen' Ander Odriozolak. Bihar proiektatuko dute Marabilli jaialdian.\nEkipo teknikorik gabe, kokapen naturaletan, argiztapen osagarririk gabe, eta mikrofono txiki batekin. Gutxienekoarekin filmatu zuen Bingen film luzea Ander Odriozola zinemagileak (Ondarroa, Bizkaia, 1978). «Gerrilla modura», dio. Ahalik eta libreena jokatzeko aukera eman zion horrek, eta euskaraz komedia bat kontatzeko baliatu zuen aukera. Areto komertzialen ibilbidetik kanpo eskaini du lana. Marabilli jaialdian proiektatuko dute bihar, Ondarroako zinema aretoan.\nZergatik erabaki duzu halako ekipo txikiarekin filmatzea?\nEkipo handiekin, filmaketak oso geldoak izaten dira, eta lan asko eskatzen du eszena bakoitza filmatzeak. Guk oso azkar egiten genuen ez genuelako erabiltzen fokurik, makillajerik edo jantziteria handirik ere. Errealitatean gertatzen diren gauzak ere baliatu genituen, gainera, filmaketarako. Horrek bizitasuna ematen dio lanari, eta dibertigarria da. Jolas bat bezala da niretzat. Alde batetik, beharrak bultzatu nau hala aritzera, baina beste alde batetik beti gustatu izan zait nouvelle vague edo free cinema-n egiten zen zinema mota. Zinema askeago bat egiten zuten, baita 16 milimetroan grabatuta ere. Orain asko erraztu da teknikoki pelikulak egitea. Teknikoki hor daude aukerak; arraroa da zergatik ez diren egiten pelikula gehiago.\nEta zergatik ez da egiten?\nUste dut askotan teknikarekin obsesionatzen garela, baina, azkenean, balio dutenak dira istorioak. Bingen-en gidoia oso landua dago, baita aktoreen lana ere. Uste dut hori dela inportanteena.\nAktoreen askatasuna izango da lan sistema horren abantaila.\nBai. Planifikazio handiagoaz ere grabatu izan ditut gauzak, eta markatuta egoten da aktoreen kokapen guztia, eta zehaztuta zer egin behar duten. Min ematen dit aktoreak hain lotuta ikusteak. Aspertu egiten naiz ni neu eszenak errepikatzeko eskatzen. Sistema honekin, kamerak segitzen die haiei, eta ez alderantziz. Entseatzen ditugu sekuentziak, eta gidoiko testua ezarrita dago, baina aktoreek askatasun handiagoa daukate.\nBidean duzu bigarren pelikula. Hori ere metodo berarekin filmatuko duzu?\nAskatasun bera mantendu nahi dut, baina ekipo gehixeago erabiliko dut. Edertasun tekniko handiagoa bilatu nahi dut. Gidoia lantzeko Eusko Jaurlaritzak gidoi zinematografikoak egiteko ematen duen diru laguntza lortu nuen. Gidoiari buelta pare bat ematen nabil orain, aktore bila, eta lokalizazioak begiratzen.\nKomedia bat izango da hurrengoa ere?\nEz. Tragedia dramatiko bat. Komediarekin oso gustura ibili naiz, baina aspalditik nuen hurrengo filmeko istorioa buruan, eta orain hori egin nahi dut.


Zaintza eta komunitatea erdigunean jartzea eskatu dute Oinherri ekimeneko eragileek - Debagoiena - Goiena.eus\nZaintza eta komunitatea erdigunean jartzea eskatu dute Oinherri ekimeneko eragileek\nMirari Altube 2020-04-06 15:32\nOinherri Herri Hezitzailea ekimenean elkartu dira haurren hezkuntza eta aisia ardatz dituzten hainbat eragile –Arrasateko Txatxilipurdi esaterako– sinistuta, horiek beste era batera egin daitezkeela. Hala, konfinamendu egoera honen baitan egindako hausnarketa partekatu gura izan dute, zaintza eta komunitatea erdigunean jarri beharraz hain zuzen ere.\nHaurren hezkuntza eta aisia beste era batera egin zitezkeela uste zuten sei eragile elkartu ziren orain dela hilabete batzuk: "Teoria eta praktika uztartuz, herrigintzatik, benetako parte hartzea bultzatuz eta balio hezitzaileak hedatzeko helburuarekin, hainbat urrats eman ditugu". Bide horretan taldea handitzen eta aberasten joan dela adierazi dute, eta hainbat eremutako eragileak batu dira. Hona hemen Oinherri eratzen duten taldeak:\nHik Hasi pedagogia ekimena\nLasarteko Ttakun Kultur Elkartea\nOarsoaldeko Garapen Agentzia\nAisiola Ikastolen elkarteko aisialdi taldea\nPlisti Plasta familia eta jolas gunea\nHiru lan ildo zehaztu dituzte: teoria eta praktikaren arteko giltzaduraz gogoeta egiten duten liburuxkak argitaratu eta formazioa eskaintzea; jardunaldiak antolatzea; eta Oinherriren ardatzak aintzat hartuko dituzten proiektu hezitzaileak sustatzea. Hain zuzen ere martxoaren 28an, Oinherri herri hezitzaileen sarea aurkeztekoak ziren, ekimenarekin bat egin duten herriekin batera antolatutako jardunaldi batzuetan; maiatzera atzeratu dituzte horiek.\nElkar zaintzearen garrantzia agerian\nKonfinamenduaren hirugarren astea pasatu denean egoera honen gaineko gogoeta egin dute. Haurrak ekarri gura izan dituzte erdigunera: "Jarri al dugu arretarik beraien behar, nahi eta mundua ulertzeko duten modu propioetan?" Eta elkar zaintzeko beharra eta horretarako "patxada" hartzea agerian utzi izana osasun krisi honek aipatu dituzte: "Elkarrekin egoteko denbora hartu, momentuaz gozatzen berrikasi, bakoitzak izan ditzakegun emozio, kezka, sentipenak… elkarbanatu eta sostengatu".\nTokikotasuna eta komunitategintzaren garrantzia ere agerian geratu direla diote gogoeta horretan, eta gobernantza eredu berriak eskatu dituzte: "Herritar zaurgarrienak erdigunean jarri eta herritar guztien parte hartzearen bidez bakarrik eraiki daitezkeen gobernantza eredu berriak". Ildo beretik adierazi dute egunotako jardunak erakutsi duela zenbat eta komunitate saretuagoa eta indartsuagoa eduki, horrelako larrialdi egoera batetik lehenago eta hobeto atera daitekeela.\nOinherri Herri Hezitzaileak ekimeneko eragileek gaineratu dute "inoiz baino ilusio, indar eta konbentzimendu handiagoz" jarraitzen dutela lanean.


Sexu indarkeria matxistarik gabeko jaiak aldarrikatu dituzte - Tolosa - Tolosaldeko ataria\nSexu indarkeria matxistarik gabeko jaiak aldarrikatu dituzte\nTolosaldeko Ataria 2022-06-21 11:59\nTamalez jai giroan nahi baino ohikoak izaten dira eraso matxistak eta hori dela eta Udaltzaingoak 24 orduko arreta zerbitzua eskainiko duela 943 67 58 58 telefono zenbakian.\nSan Joan jaietako egun nagusiak iristear diren honetan eraso matxisten aurrean erantzuteko beharra azaldu du Tolosako Udalak. Esan du jai berdinzale batzuen alde egiten duela eta Udaltzaingoak 24 orduko zerbitzua eskainiko duela 943 67 58 58 telefono zenbakian. Era berean, udalean adierazpen bateratua onartu dute erasoen aurrean zero tolerantzia azaltzeko.\nAdierazpen bateratuan udalak esan du «emakumeek jaiak askatasun osoz gozatzeko eskubidea dutela» eta horren alde egingo duela lan gaineratu du. «Jaietako aisia eta gozamena emakumeen eskubidea da, eta eskubide hori berdintasunean gauzatzeko aukera izan behar dute. Jaietako sexu indarkeria emakumeen askatasunaren, mugikortasunaren eta segurtasunaren aurkako erasoa da, gizartean errotuta dagoen indarkeria sexistaren eta matxismoaren adierazlerik ankerrena». Sexu erasoak pertsonen giza eskubideen eta askatasunaren kontrako eraso zuzenak direla esan du eta onartezinak direla gaineratu. «Erasoak ez dira jolas dibertigarri eta hutsal baten ondorio, indarkeria matxistaren ondorio baizik».\nTolosak jai berdinzaleak nahi dituela esan dute adierazpenean eta indarkeria matxistaren aurrean udalak 0 tolerantzia izango duela esan du. «Erasotzaileek ez dute tokirik gure herrian eta irmotasunez erantzungo diegu beti eraso sexistei. Gertakari horiei aurre egiteko gizarte osoak konpromiso aktiboa har dezan eskatzen diogu herriari. Gizarte guztiaren jarrera aktiboa ezinbestekoa delako behin betikoz indarkeria matxistarekin amaitzeko; jaiak libre eta bake giroan igarotzeko, emakume bat bera ere gehiago ez dadin erasotua izan, ez jaietan, ezta bere egunerokoan ere».\nBide horretan gizonezkoak matxismoaren aurkako paktu bat egiteko «aktiboki» behar dituztela esan dute adierazpen bateratuan, «haien erantzukizunaz ohartarazteko eta indarkeria matxista errotik ezabatzeko ez daitezen konplize izan erasoen, tratu txarren eta sexu indarkeriaren aurrean».\nHoriek horrela, udalak esan du #LIBRENonhai kalkomaniak banatu dituela eta eskuragarri jarriko dituela eraikin publikoetan, eta Joka Sano kartelak jarriko dituztela herrian zehar. Era berean, panel digitaletan 24 orduz arreta zerbitzuko telefono zenbakia azalduko da eta tabernariek gutun bat jaso dute eraso sexista bat gertatuko balitz jarraitu beharreko gomendioekin.\n112, SOS Deiak APPa erasoen sexisten aurrean laguntza eskatzeko\nAplikazio honekin herritarrak zuzenean komunikatu ahal izango dira Euskadiko Larrialdiak Koordinatzeko zentroarekin (112 SOS Deiak). APPa mugikorrean deskargatu behar da eta larrialdi kasu ezberdinetan laguntza eskatzeko balio du: eraso sexistak, genero indarkeria, lapurretak edota istripuak, esaterako.\nDeskargatu APPa hemen: Android eta Apple.\nItaiaren telefono zenbakia\nItaia Emakumeen Antolakunde Sozialistak bere aldetik, telefono zenbaki bat jarri du herritarren eskura eraso matxista bat jasan edo eraso baten lekuko izan direnek deitu dezaten. 624 594 097 da telefono zenbakia.\nTolosako Asanblada Feministak festetan ematen diren eraso matxisten aurrean autodefentsa feminista aldarrikatu du.


Familientzako hezkuntza | Fundación Vital Fundazioa\nOnline jokoa, smartphonak eta sare sozialak\n'Har ezazu kontrola' programak hezkuntza digitaleko saio berriak egingo ditu familientzat. Oraingoan, smartphone-n, online jokoen eta sare sozialen erabileran jarriko da arreta, gailu horiek erabiltzeko adina jaisten ari dela antzeman ondoren.\nHarrigarria da gaur egun Lehen Hezkuntzako 5. eta 6. mailako ia ikasgela guztietan ikasle askok smartphone-a, Instagram eta TikTok izatea eta 12 urtetik gorakoentzako edo 18 urtetik gorakoentzako jokoetan aritzea. Irakasleek ziurtatzen dute Lehen Hezkuntzako 3. mailan ere ikusten dituztela haurrak horrelako jolasak erabiltzen. Erabilera horri gehitzen zaio online jokoetako irainak eta mehatxuak gazte gehienek normaltzat jotzen dituztela, eta, batzuetan, ohikotzat jotzen dituzte joko bortitzak, helburu bakarra denak hiltzea eta bakarrik geratzea dutenak. Gero eta maizago egiten dira iruzurrak, eta Lehen Hezkuntzako 6. mailako eta DBHko 1. mailako ikasleek material pornografikoa jaso dutela onartzen dute. Gainera, konfinamenduan zehar, haur batzuk adin kontrolik gabeko serieak ikusten aritu direla egiazta daiteke.\nHelburua honako hau da: familiak kontzientziatzea arriskutsua izan daitekeela gailu horiek haur oso txikiei oparitzea, gomendatutako adina 14 eta 16 urte bitartekoa dela, sare sozialak ere ez direla adingabeentzako lekuak (permisiboenak 13 urtetan ezartzen du erabiltzeko gutxieneko adina), eta erabiltzen dituzten jokoak gainbegiratu behar direla, batzuk sare sozialak baitira.\nEra berean, haurrek teknologiaz egiten duten erabilera mugatzeko gurasoek egiten dituzten kontrol motak ezagutuko dituzte parte-hartzaileek; gurasoen kontrolerako aplikazio espezifikoak, smartphone, tablet eta ordenagailuen erabilera mugatzeko; bideokontsoletan, telebista adimendunetan, streaming zerbitzuetan, bilatzaileetan eta abarretan dauden kontrolak. Gainera, sare sozialak erabil ditzaketenentzat, horiek modu seguruagoan erabiltzeko zer egokitzapen mota egitea gomendatzen den irakatsiko da.


Hormona adrenokortikotropikoa, adrenokortikotropina edo ACTH (ingelesez Adrenocorticotropic hormone) hipofisi guruinak ekoiztutako hormona da, giltzurrungaineko guruinetako jardueran eragin nabarmena duena. Egitura kimikoari dagokionez adrenokortikotropina hormona peptidikoa da, hots, aminoazidoz osatuta dago. Giza adrenokortikotropina 39 aminoazidoek osatzen dute. Hormona honek giltzurrungaineko azalak jariatzen dituen hormona esteroideen askapena kontrolatzen du. Aldosterona, kortisol, kortisona eta androgenoen jariaketaren kontrola ACTH hormonaren menpe dago.\ndbpedia-es:Hormona_adrenocorticotropa dbpedia-el:ÎÎ´ÏÎµÎ½Î¿ÎºÎ¿ÏÏÎ¹ÎºÎ¿ÏÏÏÏÎ¿Ï_Î¿ÏÎ¼ÏÎ½Î· dbpedia-fr:Hormone_corticotrope dbr:Adrenocorticotropic_hormone dbpedia-id:Kortikotropin dbpedia-pt:HormÃ´nio_adrenocorticotrÃ³fico dbpedia-nl:Corticotropine dbpedia-pl:Hormon_adrenokortykotropowy dbpedia-ja:å¯è\nç®è³ªåºæ¿ãã«ã¢ã³ wikidata:Q185690 dbpedia-wikidata:Q185690 dbpedia-cs:AdrenokortikotropnÃ_hormon dbpedia-it:Ormone_adrenocorticotropo dbpedia-de:Adrenocorticotropin\nHormona adrenokortikotropikoa, adrenokortikotropina edo ACTH (ingelesez Adrenocorticotropic hormone) hipofisi guruinak ekoiztutako hormona da, giltzurrungaineko guruinetako jardueran eragin nabarmena duena. Egitura kimikoari dagokionez adrenokortikotropina hormona peptidikoa da, hots, aminoazidoz osatuta dago. Giza adrenokortikotropina 39 aminoazidoek osatzen dute. Hormona honek giltzurrungaineko azalak jariatzen dituen hormona esteroideen askapena kontrolatzen du. Aldosterona, kortisol, kortisona eta androgenoen jariaketaren kontrola ACTH hormonaren menpe dago. Era berean, hipotalamoak jariaturiko beste substantzia batek (CRH faktoreak) ACTH-ren jariaketa kontrolatzen du. ACTH hormonaren gabeziak kortisolaren gabezia dakar, eta baita giltzurrungaineko azalaren atrofia ere. Hipofisiaren adenomak, aldiz, ACTHaren gehiegizko ekoizpena eragiten du: kortisolaren kontzentrazioa igo eta Cushingen sindromea agertzen da.


Queso Idiazabal. Idiazabal Gaztak\nBai esnea bai gazta beti ekoizten dira EAEn edo Nafarroan (Erronkari Ibarra kenduta)..\nNaturan dago gauza guztien jatorria, eta are gehiago IDIAZABAL gazta bezalako produktu jator eta berezko batez ari garela. Ia aldaketarik gabe, zortzi mila urtean, Neolitotik hasita, artzainek eta ardiek ibilbide zaharrak egin dituzte urtaroek gidatuta: goiko larreak udaberrian, udan eta udazkenean, ibarrak neguan, ziklo aldaezina betetzen duen elikagai natural batez baliatu beharrak bultzaturik.\nLatxa ardia abere txiki eta gogorra da. Esnetarako ardi batek esne kantitate mugatua ematen du:\nEhun bat litro denboraldiko, gehienbat otsailetik ekainera bitartean.\nBaina kalitate handikoa. Abere sendoa da, larreen eraldatzaile ona eta ume-hazle bikaina. Latxa ardiak (eta Karrantzakoak), ordea, ematen duen esnearen kalitate handiaz gain, beste bereizgarri askotan ere balio erantsi ederra du.\nArdi esne hutsa, batere eraldatu gabea (esne gordina erabili behar da eta, beraz, ezin da aldez aurretik pasteurizatu) altzairu herdoilgaitzezko upeletan pixkanaka berotzen da 30 ºC-ko tenperatura hartu arte.\nGatzagiagehitzen zaio. Esneko arkumearen gatzagia izan ohi da, garbitu, lehortu, birrindu eta gatzarekin nahasia. Esneak hogeita hamar minutu inguru behar ditu mamitzeko –esnearen azidotasunaren eta urtaroaren arabera–. Mami elastikoa ebakitzen da artale baten pareko pikorretan.\nGazuretikerrazago bereizteko, pikorrei poliki eragiten zaie eta upeleko tenperatura 37 ºC ingurura igotzen da. Horrela ahalik eta gazur gehien kendu nahi da eta esnearen beste osagaiak bakarrik utzi: gurina eta proteinak.\nGaztagilearen ustez pikorrak nahikoa gogortu direnean, berotzeari uzten zaio eta pikorrak upelaren hondora doaz. Pikorrak estaliz gazura geratzen da.\nOrduantxe sartzen dira gaztak moldeetan seta bakoitza zenbaki batekin markatzen da. Horrela gaztei jarraipena egiten ahal zaie banan-banan.\nPrentsanzapaldu eta gero gaztak gazunetan–gatz eta ur bainuan– sartzen dira. Ondoren ontze gelan fintzen dira 10 ºC inguruko tenperaturan eta %90 inguruko hezetasunarekin.\nProzesu osoan azidotasuna gehituz doa eta horrek gazta kontserbatzen laguntzen du. Prozesuak bi hilabete iraun behar du gutxienez. Kalitaterik oneneko gazta lortzeko epea lau eta zortzi hilabete bitartekoa da, bakoitzaren gustuaren arabera.\nGazta keztatzekoohitura zabaldua da, salbu eta Urbasan, Entzian eta beste toki batzuetan, hor betidanik egiten baitira gazta ketu gabeak.\nGogora dezagun 100 gramo Idiazabal gaztak, sei hilabetez onduta, elikagai hauek ematen dituela:\nOsagai horiek pertsona baten eguneko beharren portzentaje hauek asetzen dituzte, sexuaren eta adinaren arabera:\n100 GRAMO IDIAZABAL GAZTAK EGUNEKO ELIKAGAI BEHARRETATIK ZENBAT ASETZEN DUEN\n4-6 urteko haurra\n30-60 urteko gizona\n30-60 urteko emakumea\nIdiazabal gaztak kaltzio asko dauka eta horregatik janari egokia da osteoporosiari aurrea hartzeko.\nAgian ez da hain ezaguna hortzetako txantxarraren prebentziorako duen garrantzia. Izan ere, txantxarra sortzen duten mikroorganismoetako batzuen ugalketa eragozten du. Karbohidrato gutxi edukitzeak ematen dio propietate hori, txistuaren jariaketa areagotzen baitu.


Azteazkena, 16 Abendua 2020 00:00\nEuskal Autonomia Erkidegoko zenbait sektoretako 900 saltoki baino gehiago atxiki zaizkio arbitrajeko euskal sistemari azken bi hilabeteotan. Hortaz, gero eta saltoki gehiagok erabakitzen dute sor daitezkeen kontsumo-gatazkak azkar eta kontsumitzaileentzat dohainik konpontzea.\nKontsumobide - Kontsumoko Euskal Institutuak arbitrajeko euskal sistema indartzeko urtero egiten duen kanpainaren emaitza dira atxikipen horiek—kanpaina horrek Europako finantzaketa du—.Sistema horri atxikitzearekin, saltokiek kontsumitzaileekin konpromisoa hartzen dute eta eskaintzen duten zerbitzuari kalitate- eta erantzukizun-plus bat gehitzen diote. Kontsumo-arbitrajea gatazkak konpontzeko sistema bat da, eta, sistema horren bidez, bi aldeak, saltzaileak eta kontsumitzaileak, haien borondatez jartzen dira arbitraje-epaile baten erabakiaren mende. Arbitraje-epaile horrek ebazpena ematen du, arbitraje-laudo deritzana, eta bi aldeek nahitaez bete beharko dute ebazpen hori.\nAtxikitako 900 saltoki baino gehiagotik, 61 eraikuntza-enpresak dira, 59 ibilgailuak konpontzeko eta erosteko tailerrak, 53 altzari-dendak, tapizeriak, lanpara- eta dekorazio-dendak, 41 optika- eta audifono-dendak, 38 akademiak eta autoeskolak, 38 informatika-dendak eta 37 aseguru-etxeak. Atxikitako 902 saltokiak osatu arteko gainerakoak askotariko sektoreetakoak dira: bitxi-dendak, albaitaritzak, abokatu-bulegoak, konponketa-zerbitzuak, tindategiak, kirol-dendak, garbiketa-zerbitzuak, arkitektura-zerbitzuak edo argazki-dendak, besteak beste.\nKontsumobidek kontsumitzaileei gogorarazi nahi die arbitrajeari atxikitako enpresa guztiek ikusgai duten atxikipen-eranskailua merkataritzari buruzko informazio gehigarria ematen duen bereizgarri bat dela. Balioa eman behar zaio konpromiso horri, konpromiso horrek beste arrazoi bat ematen baitie kontsumitzaileei kontsumo arduratsuarekin konprometitutako saltokiak aukeratzeko. Era berean, atxikitako saltokiak zein diren jakin daiteke Kontsumobidek bere web-orrian eskaintzen duen bilatzaile espezifikoari esker.\nIrekia Eusko Jaurlaritza - Gobierno Vasco :: Euskal Autonomia Erkidegoko 900 saltoki baino gehiago konprometitu dira Kontsumoko Arbitrajearekin (euskadi.eus)


Sudurreko mina | Tartea | Berria\nBarru-barruko kontua dira sanferminak iruindarrentzat. Badakizue, odolean, geneetan sartuta dagoen zerbait. Erraldoien eta kilikien ondoan hazten dira haur iruindarrak, peñen egoitzetan hartzen dituzte lehendabiziko tragoak, eta sanferminetako musikaren arrimora bilatzen dute bikotea.\nBarru-barruko kontua. Hiria lainoak bezala hartzen duen lurrinaren gisako dira sanferminak. Halakoxea haien usaina. Lurrin merkea, ordea. Laino azpian dauden iruindarrak eta bisitariak konorterik gabe uzten ahal dituen kolpe baten gisako lurrin merkea. Sudurreko mina eragiten duen kolpea. Barru-barruko kolpea.\nLehen egunean besta freskoaren usaina du Iruñeak. Baina denborak aurrera egin ahala, fresko zena iraganeko kontu bilakatzen da Nafarroako hiriburuan. Hiriko Alde Zaharra komun handitzat hartzen dute anitzek. Batez ere gizonek. Zaborra, gauez, pilatuz joaten da, hamaika koloretako geruza osatu arte.\nGeruza horren gainean ibiltzea ez da hain erraza. Oinak lurretik altxatzeko ohi baino indar handiagoa egin beharra dago. Bai, behintzat, zapata karrikaren erdian utzi nahi ez baduzu. Sudurreko minak, beraz, oinetako mina du albo ondorio.\nHori omen da munduko bestarik onenak izateko ordaindu beharreko saria. Garbitzaileak gogor saiatzen dira hasierako giro freskoari eusten. Baina haiena, hasieratik galdutako borroka da. Pinuen itxurako aire lurrintzaileen munduko ekoizpen osoa Iruñera bideratuta, akaso...


Rockein lehiaketarako izen ematea ireki dute - Bizkaiko Hitza\nRockein lehiaketarako izen ematea ireki dute\nUztailaren 12ra arte eman daiteke izena Hego Euskal Herriko talde eta bakarlarientzako musika lehiaketa horretan. Txapelketaren finala azaroaren 19an egingo dute, Basauriko Social antzokian.\n2022, maiatzak 20 Albisteak, Bizkaia, Kultura 83\nRockein musika lehiaketa antolatu dute hamargarren urtez jarraian, Basaurin. Zabaldu dute izena emateko epea, eta horretarako aukera izango dute Hego Euskal Herriko musika talde zein bakarlariek, uztailaren 12ra arte.\nSektoreko profesionalek osatutako epaimahaiak sei finalista aukeratuko ditu aurkeztutako proposamen guztien artean. Finalista horiek Basauriko Social antzokian joko dute kontzertua, azaroaren 19an. Gau horretan bertan iragarriko du epaimahaiak nortzuk izango diren 2022ko lehiaketako irabazleak.\nMusika lehiaketa bat izanik, arte diziplina horri lotutako sariak eskuratuko dituzte irabazleek. Besteak beste, bost abestiko EP bat grabatu, ekoitzi eta masterizatzea, bideoklip bat ekoiztea, eta Basauriko MAZ jaialdian jotzea. Asier Iragorri Basauriko alkateak aurkezpen ekitaldian azaldu zuenez, hori izan da lehiaketaren helburua hasieratik bertatik: “Duela hamar urte Rockeinek bere ibilbidea hasi zuenean, Basaurin sortzen ari zen musika talentua antzeman eta sustatzeko egiten ziren beste lehiaketa batzuen lekukoa hartu zuen. Aurreko esperientziek eskaintzen zutenari profesionalen hilabeteetako laguntza gehitu zion, artistei laguntzeko amateur izatetik sektore profesionalerako jauzia esploratzen”. Orduan hasi ziren ematen Basauriko MAZ jaialdian ordainpeko ikuskizunak egiteko eta abestiak eta bideoklipak estudio profesional batean grabatzeko sariak.\nHamar urteren ostean Rockein proiektua “finkatuta” dagoela esan du Iragorrik, eta haren oinarriak azpimarratu ditu: “Berdintasuna, tokiko talentua eta euskara sustatzeko irizpideak mantentzen ditu. Gaur egun Rockein Euskal Herriko lehiaketarik ospetsuenetakoa da, baina garrantzitsuena da jasotako proposamenen kalitatea urtez urte handitzen ari dela eta sortzen ari diren artistak gero eta trebatuago iristen direla”.\nSarietan ere islatu nahi izan dituzte oinarriak. Lau talderentzako sariak ematen dituzte; horien artean, tokiko talderik onena eta euskarazko talderik onena ere saritzen dituzte.\nLau udalen eta Bizkaiko Foru Aldundiaren babesa dauka sariketak. Hain zuzen, Basauriko Udalarekin batera, Arrigorriaga, Galdakao eta Laudiokoek babesten dute.\nAurkezpen egunean Eguzkiñe Azpeitia Arrigorriagako Gazteguneko koordinatzailea ere egon zen. “Gazte askok hartu dute parte lehiaketan, eta uste dut pasarela bat dela”, esan zuen.\nGazte horietako batzuk dira Asier Astorkiza eta Liam McDonnel, iaz lehiaketa irabazi zuen Full Cab taldeko baxu jotzailea eta abeslaria. “Rockein esperientzia oso interesgarria da. Rockeinen jotzeak eta aukeratuak izateak ireki zigun atea ikusleak zutik zeudela kontzertuak emateko”, azaldu du McDonellek. Astorkizak esan zuenez, “pandemia garaia zen, eta, murrizketak egon arren, edukiera muga handiagoarekin eta jendea zutik zegoela jotzen utzi ziguten”.\nIazko irabazleak, pozik\nPozik dago Astorkiza orain arteko emaitzarekin: “Ez genuen espero irabazterik. Aukera asko zabaldu dizkigu: Tigre estudioan EP bat eta bideoklipa grabatu ahal izan ditugu. Ez genuen ezagutzen estudio hori. Esperientzia ahaztezina izan da eta, seguruenik, errepikatzeko modukoa, oso lan ona egin duelako eta emaitzak oso onak izan direlako”. McDonnel gogotsu azaldu da aurrea begira dituzten kontzertuekin: “Basauriko MAZen joko dugu azaroan Rockeini esker. Gogo handia dugu benetako jaialdi batean jotzeko”. Azaroaren aurretik ere izango da taldea ikusteko beste aukerarik. Besteak beste, Bilboko Muelle aretoan ariko dira, Bartzelonatik iritsiko den Alavedra taldearekin batera. Sopelan eta Murtzian ere (Espainia) badauzkate hitzartuta saioak.\nFull Cab taldeak lehiaketari esker argitaratutako lanak aurkeztu ditu: bost abestiko EP bat eta HFA kantuaren bideoklipa. Rockeinen sare sozialetan dago ikusgai.\n+ %70: zenbat handitu den parte hartzea


Bizkaia- 2021eko Ondare-aitorpena aurkeztu - Bizkaia.eus\nErrenta-aitorpenaz gainera, baliteke ondare-aitorpena ere aurkeztu behar izatea. Zure titulartasuneko ondasunen eta eskubideen aitorpena da.\nAitorpena erraz egin dezakezu zure ordenagailuan, zure eskura jarriko dugun laguntza-programa baliatuz. Azkenean artxibo bat lortuko duzu, egoitza elektronikoan ondare-aitorpen gisa aurkeztu beharko duzuna.\nOndarearen laguntza-programa →\nAurkeztu behar duzu, baldin eta\nZure ondasunen edo eskubide ekonomikoen balioa 2.000.000 eurotik gorakoa bada.\nZergaren aitorpenaren emaitza ordaintzeko bada.\nOndarearen zerga hiru urratsetan\nAitorpena egin 02\nONDAREAREN LAGUNTZA-PROGRAMA DESKARGATU\nOndare-aitorpena egiteko, programa bat deskargatu behar duzu, eta zure ordenagailuan instalatu. Programak Windows duten gailuetan funtzionatuko du, eta, gutxienez, 100MB-ko espazio librea beharko du disko gogorrean. Kontsultatu zure ordenagailuak izan behar dituen gutxieneko baldintzak.\nOndarearen laguntza-programa deskargatu→\nTestamentu-ahalordea aplikatu gabeko jarauntsietarako eta ondarearen betebehar errealerako ondarearen laguntza-programa deskargatu→\nBehin laguntza-programa instalatuta, aitorpena egin ahal izango duzu.\nLaguntza-programak aitorpena egiteko aukera emango dizu, honela:\nAurreko ekitaldiko ondare-aitorpenaren datu berak erabiliz\n2021eko datu fiskalak inportatuz\nDatu fiskaletara sartzeko, identifikazio elektronikorako bitarteko bat beharko duzu: Bak edo egoitza elektronikoak onartutako bitartekoetako edozein.\nGogoan izan: beste pertsona baten datuak bistaratu ahal izateko, haren ordezkaritza-gakoa beharko duzu.\nIdentifikazioari buruzko informazio gehiago →\nOrdezkaritzari buruzko informazio gehiago →\nOndare-aitorpena aurkezteko, ondarearen laguntza-programak egoitza elektronikoarekin konektatzeko aukera eskainiko dizu, eta hura aurkezteko prozesuan gidatuko zaitu.\nOndarearen gaineko zergaren aitorpena 2.000.000 euroren edo gehiagoren ondasunak edo eskubideak dituztenek aurkeztu behar dute, bai eta zergaren aitorpenaren emaitzaren arabera ordaindu behar dutenek ere.\nInformazio hau zabalkunderako da, eta irakurketa errazera egokituta dago. Beraz, informazioa emateko baino ez da; ez dauka ondore loteslerik.\nInformazio guztia Araudia atalean dago\nNola sartuko naiz datu fiskaletara?\nOndarearen laguntza-programatik sar daiteke datu fiskaletara. Sartu ondoren, hau egin ahal izango duzu:\nDatu fiskalak kontsultatu eta inprimatu.\nFitxategi bat deskargatu, ondoren datu fiskalak ondarearen laguntza-programara inportatzeko.\nOndarearen laguntza-programaren ezaugarriak, gutxieneko baldintzak eta instalazioa\nInstalazioa: 71,67 MB\nDeskargatze bakarra Ondarea21exe (12,88 MB)\nDisko gogorrean gutxienez ere 100 MB-ko espazio librea.\nWindows 7 edo goragokoa.\nFitxategia direktorio berri huts batean deskargatu.\nOharra: egiaztatu .exe fitxategia deskargatu ondoren haren tamaina bat datorrela adierazitakoarekin. Bestela, berriro deskargatu fitxategia.\nAktibo dauden programa guztiak itxi.\nWindows-eko esploradoretik, sakatu bi aldiz «Instalar.exe» fitxategia, deskonpresioa egin den direktorioaren barruan.\nBesterik agindu ezean, programa C:\_BFA\_Ondarea\_2021 bidean instalatuko da.\nTestamentu-ahalordea aplikatu gabeko jarauntsietarako eta ondarearen betebehar errealerako ondarearen laguntza-programaren ezaugarriak, gutxieneko baldintzak eta instalazioa\nInstalazioa: 71,49 MB\nDeskargatze bakarra OndareaHer21exe (12,84 MB)\nBesterik agindu ezean, programa C:\_BFA\_Ondarea\_2021Her bidean instalatuko da.\nAurkeztu ondoren, zer egin daiteke?\nAitorpena aurkeztu ondoren, zenbait izapide egin ahal izango dituzu: aurkeztuta dagoen aitorpena ikusi, dokumentazioa erantsi, daturen bat aldatu, informazio-errekerimenduei erantzun, likidazioa ikusi.\nGogoan izan: aurkezpenaren ondoren izapideak egiteko ere, identifikazio elektronikorako bitarteko bat beharko duzu: Bak edo egoitza elektronikoak onartutako bitartekoetako edozein.


23 « apirila « 2019 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 23 apirila 2019 17:00\nPrentsaurrekoa. Nazioarteko Gimnasia Open-a aurkeztea\nParte hartzaileak. Kultura, Hezkuntza eta Kirol zinegotzi; Vital Fundazioko zuzendari nagusi Axier Urresti; eta Paula Orive eta Maria Ereñaga, Gimnasia Vitoria Klubeko ordezkariak\nEguna. Asteazkena, apirilak 24\nEspainiako II. Iraupeneko Masters Igeriketako Txapelketa Gasteizen egingo da apirilaren 26tik 28ra bitartean\nKategoriak: Prentsa oharrak — Komunikazio Zerbitzua / Servicio de Comunicación — 16:42\nMendizorrotzeko kirol esparruan egingo da eta 330 igerilarik hartuko dute parte\nGasteizko Udalak gaur eguerdian egin du komunikabideen aurrean II Campeonato de España Open de Fondo Natación Masters / Espainiako II. Iraupen Txapelketa Open Masters Igeriketa kirol-ekitaldiaren aurkezpena. Aurkezpen horretan Kultura, Hezkuntza eta Kirol zinegotzi Estibaliz Cantok, Espainiako Igeriketa Federazioko zuzendaritza-batzordeko kide den Javier Condek eta FAN-AIF Araba federazioko lehendakaria eta Euskal Federazioko ordezkaria den John Mulvey-k hartu dute parte.\nEspainiako II. Iraupen Txapelketa Open Masters Igeriketa ekitaldia Gasteizen egingo den lehen aldia da hau, eta Espainiako Igeriketa Federazioak eta Arabako Igeriketa Federazioak antolatuko dute –Mendizorrotzeko kirol esparruan apirilaren 26tik 28ra bitartean–, Gasteizko Udalaren, Arabako Foru Aldundiaren eta hainbat babesleren laguntzarekin. Gainera, aurtengo txapelketan partaidetza-errekorra lortuko da joan den urtekoarekin alderatuta; izan ere, 330 igerilarik hartuko dute parte, 2018ko edizioan baino 130 gehiagok.\nEstibaliz Cantok ekitaldiaren aurkezpenean adierazi duenez “gure hiriarentzat ohore handia da horrelako ekitaldiak hartzea, eta, hortaz, antolatzaileei eskerrak eman beharrean gaude gure hiriarekin –kirolaren hiriarekin– pentsatu dutelako txapelketa antolatzean. Instalazioen bikaintasuna, izena eman dutenen kopurua eta ekitaldira ziur gerturatuko diren ikusleen engaiamendua kontuan hartuta, edizio arrakastatsua izango da, zalantzarik gabe”.\nEspainiako Igeriketa Federazioko zuzendaritza-batzordeko ordezkari Javer Condek aipatu du “master mugimendua adin ez konpetitibo deritzenetan dauden pertsonen kirola egiteko duten beharrari eta interesari erantzuteko sortu zela. Berria izan arren gorantz doan mugimendu geldiezin honi esker, menperatzen duen eremuan dabilen pertsona batek kirola praktikatzen jarrai dezake adin handia hartuta ere; horren adibidea da Juan Francisco Domínguezen kasua, 92 urte dituela 800 metroak egingo baititu”, eta “Espainiako Igeriketa Federazioak emakumezkoen waterpoloko Espainia-Errusia norgehiagoka bati esker izan zuela ” Mendizorrotzeko Instalazioen berri aipatu eta gero, horien bikaintasuna nabarmendu du Condek.\nAzkenik, FAN-AIF Araba federazioko lehendakari John Mulvey-ren hitzetan, “txapelketa hau Federazioa abiatzean sortutako ideia baten fruitua da: igeriketaren izaera goitik behera iraultzea, txapelketak antolatzeari dagokionean, eta, nola ez, estatu-mailako txapelketa bat antolatzeko aukera izatea”. Ildo horretan, Mulvey-k txapelketan izaera irekia (open) azpimarratu nahi izan du; izan ere “nazioarteko 20 igerilari baino gehiago bertaratuko dira”. Bukatzeko, eskerrak eman dizkie “ekitaldia arrakastatsua izan dadin lagunduko duten 85 boluntarioei, haiek gabe ezinezkoa izango balitzatekeen antolakuntza gauzatzea, are jaiegunak direla aintzat hartuta”.\nKirol-arloari hertsiki begiratuta, hona hemen bertaratuko diren kirolari entzutetsuenetako batzuk: Kiko Hervás (Vila-Swim Fondistas, +35), Jaime Marqués (CN Monteverde, +30), Rebeca Santos (CN Máster Torrijos, +40) eta Loli Balbuena (CN Sabadell, +60). Proben programari dagokionean: ostiralean (apirilak 26) estilo libreko 1.500 metroak egingo dira; larunbatean (apirilak 27) 4×200 metro mistoak estilo librean; eta, igandean (apirilak 28) txapelketari amaiera emateko, estilo libreko 800 metroak eta, ondoren, sari-banaketa. Ekitaldia igandean amaituko da 14:30 aldera.\nInformazio gehiago: : https://rfen.es/es/section/larga-distancia-2019\nUdalak mugikortasun ohiturei buruzko telefono-inkesta egingo du\nKategoriak: Prentsa oharrak — Komunikazio Zerbitzua / Servicio de Comunicación — 16:33\nGasteizko Udalak herritarren mugikortasun ohiturei buruzko inkesta bat egingo du 2019ko maiatzaren 7tik ekainaren 17ra bitartean. Ausaz hautatutako udalerriko etxeguneetara telefonoz deituz egingo da inkesta. Jasotzen den informazioa guztiz anonimoa izango da, eta helburu horietarako baino ez da erabiliko.\nIkertalde enpresa arduratuko da telefono-elkarrizketak egiteaz. Gasteizko bizilagunekin harremanetan jartzen den pertsona behar bezala identifikatuko da. Gasteizko Udalak laguntza eskatzen die herritarrei, ahal duten neurrian inkestari erantzun diezaioten haien etxebizitza hautatuetako bat izanez gero. Maiatzaren 7an hasiko da inkesta, baina dagoeneko proba batzuk egiten ari dira.\nHasi dira Salburuko auzoko banbu-parterren lekuan soropila jartzeko lanak\nSalburua auzoko zenbait banbu-parterreren lekuan soropila jartzeko lanak hasi ditu gaur bertan Udalak. Bideak egingo ditu beste batzuetan, garbiketa errazteko. Auzotarrek eskatutako esku-hartzea da. Gaur goizean, Enviser enpresako langileek hesiak jarri dituzte eta lehenengo segak ere egin dituzte, Estrasburgoko ibilbidean.\nEspazio sarri horiek desagerraraztea da proiektuaren azken helburua, ingurune horretako mantentze-lanak errazago gerta daitezen. Izan ere, karraskari txikiak ikusi izan dira bertan. 188.288,48 euroko inbertsioa izango dute lan hauek. Hogeita hiru lekutan jarriko da soropila banbuaren ordez. Beste hemeretzi lekutan, berriz, bide txikiak egingo dira parterreen barruan. Inguru hori hobetu egingo da, esku-hartze honi esker.\nZehazki, Berlingo ibilbidean, Viena kalean, Atenas ibilbidean eta Estrasburgo ibilbidean egingo dira Hiri Paisaiaren Atalak diseinatutako lan horiek. Azken horretan, hogeita hiru parterre daude, eta belarra jarriko da haien ordez. Aurrekoetan, funtsean, zatitu egingo dira espazioak, eta 1,2 metro zabaleko bideak egingo, mantentze-lanak errazte aldera. Berlingo ibilbideko sei parterretan esku hartuko da, Viena kaleko bostetan eta Atenas ibilbideko zortzitan. Estrasburgo ibilbideko lanak gauzatzeko epea bi hilabetekoa izango da. Gainerako lanak egiteko epea, berriz, hiru hilabetekoa.\n70 emanaldik eta 35 konpainiak osatuko dute KALDEaRTEren XIV. edizioa\nKategoriak: Prentsa oharrak — Komunikazio Zerbitzua / Servicio de Comunicación — 12:29\nEkainaren 7an, 8an eta 9an izango da; kaleko lau ikuskizun egingo dira lehenengoz Espainian, eta horietako bi erabateko estreinaldiak izango dira\n20190423 Kaldearte 19 programa\nDatorren ekainaren 7an hasiko da KaldeArteren XIV. edizioa, Gasteizko kaleko arteen nazioarteko erakustaldia. 35 konpainiak ikuskizunak eskainiko dizkiete hiriko ikusleei, formatu handiko, ertaineko zein txikiko 70 emanalditan. Kultura, Hezkuntza eta Kirol zinegotzi Estíbaliz Cantok aurkeztu du gaur prentsaren aurrean.\nLau ikuskizun kalean estreinatuko dira (Espainian lehen aldiz); bi erabateko estreinaldiak izango dira, eta zenbait ikuskizun KALDEaRTEren laguntzarekin ekoitzi dira. Parte hartuko duten konpainietatik, 7 dira Gasteizkoak; beste 10, Euskal Herrikoak; 11, Estatuko beste probintzia batzuetakoak; eta 7, atzerrikoak. Horien artean, jaialdi ospetsuenetako azken edizioetan saritutako zenbait lan ikusi ahalko dira.\n“Oraingo edizioan, konpainia kopuruari zein aurrekontuari eutsiko die erakustaldiak; ostiral arratsaldeko eta larunbat goizeko programazioa mantenduko eta handituko da, eta orain arte erabili ez diren beste espazio batzuk gehituko dira, hala nola Lanbideen Udal Lantegi-Eskola, Musikaren ibilbidea, eta landa-inguruneko espazio bat ere bai”, adierazi du Cantok.\nOharrari erantsita doa emanaldien kronologia. Bereziki aipatzekoa da Parisen finkatutako Teatro del Silencio konpainia txiletarrak parte hartuko duela, jaialdiarekin bi urtez hitz egin ondoren. 22 aktorek eszenaratuko dute “Rumbo al cementerio” muntaia, inaugurazioko ikuskizuna. Gure hiriko berrogei boluntario gehituko zaizkie 22 aktore haiei. Izena emateko, Kultura Zerbitzuarekin harremanetan jarri behar da, posta elektronikoz (infocultura@vitoria-gasteiz.org) edo telefonoz (945 161 268).\nGainera, eta azkenik, ekainaren 1etik (larunbata), KALDEaRTEren standa jarriko da Urrezko Zeledonen plazan, Postetxearen aurrean; ikuskizun guztiei buruzko liburuxka eskuratu ahalko da bertan.\nOhiz kanpoko esparruetan egitekoak diren lau ikuskizunetako sarrerak, El Corte Inglesen eskuratu ahal izango dira, maiatzaren 6tik aurrera. Eta “Gure Zirkua” euskarazko lehen zirku ibiltaria ikusteko sarrerak jada salgai daude www.ticketea.com webgunean; ekainaren lehenengo hiru asteburuetan egongo da.


Exprai - Marrazkilaria · Dibujante · Illustrator: 2011-08-19\nApustu egingo nuke, eta gehiegi arriskatu gabe, memoria historikoa aipatzen denean, ez dela erakutsiko dizuedan honetaz hitz egiteko.\nModern Family telesailaren kapitulu batean ikusi nuen lehenengoz. Aitonari bere urtebetetzean opari baten bila, umetako argazki bat berregitea erabakitzen dute seme-alabak. Ideia graziosoa iruditu zitzaidan eta opari bezala xelebrea ere.\nEtiketak: Argazkilariak, Euskaraz, Handik eta hemendik, Irina Werning


UEMAk eta Usurbilgo Udalak, elkarlanean, errenta aitorpena euskaraz egiteko kanpaina abiatu dute – Usurbil Eginez\nUEMAk eta Usurbilgo Udalak, elkarlanean, errenta aitorpena euskaraz egiteko kanpaina abiatu dute\nHerritarrek administrazioarekin dituzten harremanak euskaraz izan daitezen bultzatu nahian, Udalerro Euskaldinen Mankomunitateak (UEMA) eta Usurbilgo Udalak, elkarlanean, errenta aitorpena euskaraz egiteko kanpaina abiatu dute. Izan ere, lurralde bakoitzeko foru ogasunaren arabera webguneak, telefonoak eta gainerakoak aldatzen diren arren, moduak antzekoak dira kasu guztietan, eta horietan euskararen aldeko hautua egitea da kanpaina honekin UEMAk lortu nahi duena.\nHerritar gehienek errenta aitorpean euskaraz egitea garrantzitsua da UEMArentzat, euskararen normalizaziorako bidean udalerri euskaldunak egiten ari diren beste urrats bat baita: “Urratsa sendoa izan dadin, ordea, herritarren babesa eta parte-hartzea ere beharrezkoa da, eta hautu horretan eragin nahi du aurten ere UEMAk, udalekin eta beste hainbat erakunde publikorekin elkarlanean abiarazitako kanpainarekin, euskarak dagokion lekua izan dezan administrazio publikoan ere. Lurralde, foru ogasun, eskualde edo udal elkarte bakoitzak bere errealitate soziolinguistikoaren arabera moldatzen du kanpaina eta mezua, eta UEMA ere horren arabera ari da elkarlanean bateko eta besteko erakundeekin”.\nGipuzkoan, iaz abiarazi zuen 100.000 zergadun ogasunarekin euskaraz egitasmoari helduko dio aurten ere Gipuzkoako Foru Aldundiak. Lau urterako egitasmoa aurkeztu zuen iaz eta, horren baitan, Ogasunarekin euskaraz leloa gehituko dute aurtengo kanpainari lotutako euskarri guztietan. Horretarako, dokumentu bat prestatu dute, herritarrek euren hizkuntza hautua euskararen alde egiteko moduen berri emateko. Logo bat ere prestatu dute, Ogasunarekin euskaraz leloa daramana. Logo bat ere prestatu dute, Ogasunarekin euskaraz leloa daramana. Gipuzkoako Aldundiaren webgunean daude errenta aitorpena egiteko baliabide guztiak.\nUEMAk ere, Gipuzkoako Foru Aldundiarekin bat eginez, lelo hori gehitu du Gipuzkoako udaletarako prestatutako euskarri denetan. Euskarri horiek egokitu dituzte gero tokian tokiko erakundeek, dagozkien mezuak eta datuak sartzeko. Oarsoaldean, esaterako, eskualdeko udal guztiek egin dute bat kanpainarekin, azken urteotan bezala, eta errenta euskaraz egiten duten herritarren artean otorduak ere zozkatuko dituzte.\nGai honi buruzko informazio osagarria\nOarsoaldeko udalek errenta aitorpena euskaraz egitera deitu dituzte zergadunak (oarsoaldea.eus, 2021-03-24).\nErrenta aitorpena euskaraz egiteko deia egin dute aurten ere (Europa Press, 2021-03-25).\nAurten ere egin errenta aitorpena euskaraz (zumaia.eus, 2021-03-25).\nErrenta aitorpena euskaraz (anoeta.eus, 2021-04-07).\nErrenta aitorpena euskaraz egiteko deia egin dute aurten ere udalek eta hainbat erakunde publikok (alegia.eus, 2021-04-07).\nErrenta aitorpena euskaraz egiteko deia egin dute aurten ere udalek eta mankomunitateek, UEMArekin elkarlanean (erran.eus, 2021-04-06).\nErrenta aitorpena euskaraz egiteko kanpaina abiatu dute aurten ere UEMAk eta Zarauzko Udalak (zarautz.eus, 2021-03-09).\nErrenta aitorpena euskaraz gauzatzeko deia egin dute Uemak eta Azpeitiko Udalak (uztarria.eus, 2021-04-12).\nErrenta aitorpena euskaraz egiteko deia egin du aurten ere Udalak (villabona.eus, 2021-04-12).\nEgin errenta aitorpena euskaraz! (azpeitia.eus, 2021-04-12).\nIaz %28,19ra igo zen Zumaian errenta aitorpena euskaraz egitea eskatu zutenen ehunekoa (baleike.eus, 2021-04-14).\nPosted on 2021/04/23 by usurbileginezPosted in Orokorra\nAurrekoa Aurreko sarrera: Larunbat honetan 2019an Zubietako erraustegiaren bueltako udalerrietan Toxicowatch fundazio holandarrak hartutako laginen emaitzen berri emango da Sutegin\nHurrengoa Hurrengo sarrera: Apirilak 23: Liburuaren Nazioarteko Eguna


Trackography: Nork arakatzen nau? - Ikma, teknologia lagun\nTrackography: Nork arakatzen nau?\nAlbiste-atariak zuri buruzko informazio-iturri bikainak dira. Zein egunkari eta artikulu irakurtzen dituzun asko esan dezake zure ikuspegi politikoei buruz, zure interes orokorrei buruz eta zure sexualitatea edo afiliazio erlijiosoak bezalako gauzei buruz.\nHorregatik, Tactical Tech enpresa alemanak garatutako TRACKOGRAPHY proiektua aurkezten dizuegu gaur. Tresna honi esker, zure datuak nola mugitzen diren jakin ahal izango duzu, baita zein enpresek arakatzen dituzten ere.\nEsan bezala, Trackography (www.trackography.org) online albisteak irakurtzen dituzunean nor ari zaizun arakatzen ikusteko tresna da. Gainera, zure datuek zein ibilbide egiten duten eta zein herrialdetatik pasatzen diren aztertzen du.\nHorretarako, zenbait urrats jarraitu behar dira:\n1- Herrialde bat aukeratu\nAdibidez, bizi zaren herrialdea.\n2- Hautatu komunikabide digital bat edo gehiago\nHauek nazionalak, tokikoak edo blogak izan daitezke.\n3- Ikusi zure datuak nola mugitzen diren\nAzter ezazu zure datuen ibilbidea eta zein herrialdetatik pasatzen diren.\n4- Azter ezazu nork arakatzen dizun\nAztertu zein enpresak duen sarbidea zure datuetara hautatu dituzun hedabideen webguneen bidez.\nGailu digitalak: bizi zikloa


Xalbadorren heriotzean | Larrabetzuko eskola\nXalbador, izenez Fernando Aire Etxart, (Urepele, Nafarroa Beherea, 1920ko ekainaren 19a – 1976ko azaroaren 7a) bertsolaria eta artzaina izan zen.\nMattinekin batera Ipar eta Hego Euskal Herriko bertsozaleak elkartu zituen. Zorigaitzez,1976ko azaroaren 7an Urepele bere jaioterrian ospatutako bere omenaldi-egunean bihotzekoak jota hil zen. Euskaltzain ohorezko izendatu zuten 1977an.\n1960ko Bertsolari Txapelketa Nagusian hirugarren postuan gelditu zen. 1962 eta 1965koetan hirugarren, eta 1967an bigarren, azken honetan txapelketa honetako historiako gertakari ospetsuenetako bat protagonizatu zuelarik.\n1967ko txistu, oihu eta txaloak\n1967ko Bertsolari Txapelketa Nagusian parte hartu zuen eta bigarren postuan gelditu zen.\nJendea bere besaulkietan eseri eta epaileek epaimahaiko mahaian jarri ondoren, Alfonso Irigoienek epaimahaiko kideen erabakien emaitza irakurri zuen: Xalbador bertsolaria Uztapiderekin batera txapela lehiatzeko azken fasera iragan ziren.\nUne hartan, ikusleriaren ohiu eta txistuek Anoeta pilotalekuko giroa minutu erdiz gaiztotu egin zuten. Orduan honako bertso ahaztezin eta hunkigarri hau bota zuen:\n« Anai-arrebak, ez, otoi, pentsa\nBere omenez, Xabier Letek egin zuen “Xalbadorren heriotzean” abesti ezaguna, “Urepeleko artzainari” dedikatutakoa. Erramun Martikorenaren kanta beronen bertsioa ere oso famatua da.\nLetra eder bakarra eta bertsio zoragarri bi:\nXalbadorren heriotzean, letra\nXalbadorren heriotzean, kanta:\nHona hemen Xalbador zena bertsotan, Aldude herriko sute batean. Bertan eskegita ageri diren pernilek Larrabetzuko baserri batzuetan ere zintzilik dira, ontzen.


Arratia: Familia santua\nFAMILIA SANTUA: JESUS, MARIA ETA JOSE (A)\nFamiliaren eguna: «Familia, santutasunerako eskola eta bide»\nJaunaren Eguna ospatzera etorri zarenoi egun on:\nFamilia Santuaren jaia ospatzen dogu gaur. Jesus besteen zerbitzuan eta Jaungoiko Aitaganako uste onean hazi zan familiarena.\nEgun egokia dogu gure familiakaitik Jaungoikoari eskerrak emoteko eta Jaungoikoaren aurrean kristau familia izan gura dogula autortzeko; egun egokia, baita, Jaungoikoak gugandik zer itxaroten dauan ikusteko, Jaungoikoaren seme-alaben familia handia eraikitzen ahalegindu gaitezan.\nHasi dagigun, Eukaristia Belengo estalpean maitasun berotan ikusten ditugun Jesus, Maria eta Josegaz alkartuta.\n"Kanta dagigun danok, hau da egun alaia…."\nEspiritu Santuaren eraginez gizon egin zan Jesus Jaunagan azaldu jakun Jaungoiko Aita eta Ama izan bedi zuekin.\nJaungoikoaren seme eta alaba garanez, eskatu dagigun gure pekatuen parkamena eta, era berean, eskeini dagigun parkamena anai-arrebei:\n- Gurasoentzat eta familiakoentzat begirunea eukitera dei egiten deuskuzun Horrek. E. J.\n- Gure inguruko guztiekin bakean bizi izatera dei egiten deuskuzun Horrek. Kristo, erruki.\n- Herri bat eta familia handi bat egitera dei egiten deuskuzun Horrek. Erruki, Jauna.\n"Jaunaren bildur dan gizona..."\nMt 2, 13-15. 19-23:\nJosek eta Mariak ardura haundiz zaintzen dabe Jesus umea. Maitasunak eraginda, neke asko leporatuko ditue ume arriskuetatik onik ataratzeko.\nOrain, apaltasunez eta uste osoz zuzenduko gajakoz Jainko Aitari geure otoitza onartu dagian, honako hau esanez: Zaindu gagizuz, Jauna, zure maitasunean!\n- Gure Ama eta Irakasle dan Elizearen alde, gizatasunean jakintsu izan daiten eta beste guztiei begirunea izaten irakatsi deigun. Egin dagigun otoitz.\n- Gutariko familia bakoitzaren alde. Bizitzaren balioa irakatsi deuskuen aita eta ama guztien alde. Jainkoak saritu dagizan. Egin dagigun otoitz.\n- Kristau familien alde. Euren heziera zereginean, bihotz zabalak izan daitezan, eta maitasun eta zerbitzu testigantza emonez, euren seme-alabei lagundu deien, Elizan eta munduan Jaungoikoak egiten deutsen deia bilatzen eta aurkitzen. Egin dagigun otoitz.\n- Maitasunik ezak, indarkeriak eta zuzentasunik ezak apurtuta dagozan familien alde. Itxaropenerako eta maitasunerako arrazoiak aurkitu dagiezan. Egin dagigun otoitz.\n- Kristau alkarteen alde. Benetako familia izan gaitezala eta harrera, parkamena eta misinoa bizi daiguzala Jaungoikoaren Hitzaren argitan. Egin dagigun otoitz.\nEntzun, Jauna, gure otoitza eta zaindu gagizuz zure Maitasunean. Jesu Kristo gure Jaunaren bitartez.\nCelebramos hoy la fiesta de la Sagrada Familia de Nazaret, en la que Jesús creció practicando el servicio a las personas y la confianza en Dios Padre.\nEste día es propicio para dar gracias a Dios por cada una de nuestras familias y para renovar ante Dios nuestro sí como familia cristiana; pero también es un día importante para seguir descubriendo lo que el Señor espera de nosotros, en orden a construir la gran familia de los hijos de Dios.\n- Tú, que nos llamas a vivir en concordia con todos los que nos rodean. KRISTO, E.\n"Jaunaren bildur dan gizona...\nJosek eta Mariak ardura haundiz zaintzen dabe Jesus umea. Maitasunak eraginda, neke asko leporatuko ditue umea arriskuetatik onik ataratzeko.\n- Gutariko familia bakoitzaren alde. Bizitzaren balioa irakatsi deuskuen aita eta ama guztien alde.Jainkoak saritu dagizan. Egin dagigun otoitz.\n- Por las familias cristianas, para que en la tarea educadora y con el testimonio de generosidad, amor y servicio, ayudemos a nuestros hijos e hijas a descubrir la vocación a la que Dios les llama en la Iglesia y en el mundo. Egin dagigun otoitz.\n- Por las familias rotas por el desamor, la violencia y la injusticia, para que encuentren razones para la esperanza y consuelo en el amor. Egin dagigun otoitz.\n-- Kristau alkarteen alde. Benetako familia izan gaitezala eta harrera, parkamena eta misinoa bizi daiguzala Jaungoikoaren Hitzaren argitan. Egin dagigun otoitz.\nSiraken liburutik (Si 3, 3-7. 14-16.17b)\neta Jaunari obeditzen deutsonak\neta ez gutxietsi bizi dan bitartean;\nErantzun-salmoa Sal 127, 1-2. 3. 4-5\nzoriontsu izango zara eta ondo jatzu joango. R/.\nzure seme_alabek badirudie olibo-kimu,\nzure mahai inguruan. R/.\nJerusalem dohatsu ikusiz beti bizi zaitezala. R/.\nSan Paulo Apostoluak Kolosarrei (Kol 3, 12-21)\nSeme_alabok, egin zeuen gurasoen esana gauza guztietan, hori nahi dau-eta Jaunak.\nHartu umea eta ama, eta zoaz ihesi Egiptora.\nJesu Kristoren Ebanjelioa San Mateoren liburutik (Mt 2, 13-15. 19-23)\nJagi zan, beraz, Jose, hartu zituan umea eta ama gauez, eta Egiptora joan zan. Han egon zan, Herodes hil arte. Holan bete zan Jaunak profetearen bidez esandakoa: «Egiptotik etorteko dei egin neutson neure semeari».\nHerodes hil zanean, Jaunaren aingerua agertu jakon amesetan Joseri Egipton eta esan eutson: «Jagi, hartu umea eta ama eta zoaz Israel lurraldera, hilak dira-eta umeari bizia kendu nahirik ebilzanak». Jagi zan, beraz, Jose, hartu zituan umea eta ama, eta Israel lurraldera bihurtu zan.\nBaina, Herodesen ondoren, Judean ere haren seme Arkelao egoala jakinik, bildur izan zan hara joateko. Eta, amesetan albistea harturik, Galileara jo eban. Hara heldu zanean, Nazaret deritzon herrian gelditu zan bizitzen, profetek esan ebena bete zedin: «Nazaretarra deituko deutsoe».\nGabon osteko II domekea II domingo después de Navidad\nBetleemera itzuli Volver a Belén: Jose Antonio Pagola\nPoza posible La alegría posible: Jose Antonio Pagola


Truchueloren argazki artxiboaren zati bat, udalak kudeatuko du - Amasa-villabona - Tolosaldeko ataria\nTruchueloren argazki artxiboaren zati bat, udalak kudeatuko du\nTolosaldeko Ataria 2019-05-09 17:39\nDoako lagatze kontratua izango da.\nVillabonako Kale Nagusian kokatuta dagoen Truchuelo Argazkiak, herriaren gertuko iraganeko historia kolektiboa markatu zuen; haurren danborraden, herriko festen, familiarteko gertakarien, erregeen kabalkaden eta beste hainbat ospakizunen argazkiak eginez.\nEneko Urdangarin zinegotziaren kudeaketa lanei esker eta argazkilariaren familiarekin egindako akordioaren bitartez, Truchuelo Argazkien argazki artxiboko zati bat (zoritxarrez hainbat negatibo galdu ziren 80ko hamarkadako uholdeetan) Amasa-Villabonako Udalak kudeatuko du.\nAndoainek egin zuen moduan, doako lagatze kontratu labur bat sinatuko da Emilio eta Ramón Truchuelo anaien argazki artxiboaren zati bat, udal artxiboarena izan dadin, amasa-billabonatarrena eta orokorrean, publiko guztiarena, beraz. Lagatze kontratuak, irabazi asmorik gabeko helburu kulturalekin egindako hedapenaren lagatzea ere hartzen du barne.\nTruchuelo familiak Amasa-Villabonari utziko dion artxibo horren barne dira besteak beste, 70. hamarkadako Amasa eta Villabonako ezkontza eta jaunartzeetako argazkiak, 1973an, Sacem-era Francoren industriako ministroaren bisitako argazkiak, Alonso Irigoras familiaren argazkiak, plazako futboleko irudiak zein 1980. urteko Errebote jokoaren argazkiak eta jazbanaren argazkiak.


Cañuelasko Denak Bat-ek hamabi euskal etxetako gazteak jaso zituen asteburuan Aberri Eguneko XIII. Dantzari Topaketan — dantzan.eus\nHemen zaude: Hasiera › Hemeroteka › Cañuelasko Denak Bat-ek hamabi euskal etxetako gazteak jaso zituen asteburuan Aberri Eguneko XIII. Dantzari Topaketan\nDenak Bat-en urteko ekitaldi nagusia den Aberri Eguneko Dantzarien Topaketa joan den larunbat-igandean, apirilaren 6an eta 7an, egin da aurten, honako euskal etxeak partaide: Cañuelas bertako Denak Bat-ekin batera, Buenos Airesko Laurak Bat, Paranako Urrundik, La Platako Euzko Etxea, Bahia Blancako Union Vasca, Mar del Platako Denak Bat, Maipuko Anaitasuna, Lanuseko Euskal Herria, Tres Arroyosko Hiru Erreka, Jose C. Pazeko Toki Eder, Chacabucoko Guillermo Larregui, Chivilcoyko Beti Aurrera eta Lomas de Zamorako Denak Bat.\nCañuelasko 2019ko Dantzarien Topaketa\nDanborradak eman zion hasiera Plazako ikuskizunari eta horren ostean, agertoki berean, Soka-dantza taularatu zuten zenbait euskal etxetako ordezkariek, ongietorri gisa. Segidan euskal etxe guztietako taldeak pasatu ziren hurrenez hurren oholtza gainetik, bakoitzak aukeratutako dantzen erakusgarri. Bukaeran, dantzariak eta publikoa Fandango eta Kalejira batean bildu ziren.\n2019 honetako afarian eta erromerian nobedade bat ere egon da. Rosariotik etorritako Xabier Aguirrek ‘Txapela’ euskal sagardo naturala aurkeztu du eta gonbidatuek zuzenean kupeletik edateko aukera izan zuten, Euskal Herrian txotx garaian egiten den bezala.\nIgandeko bazkarian, Euskal Etxeko Abesbatza eta Zutarriak taldea arduratu ziren musika alorraz. Une hunkigarriak ere bizi izan zituzten cañuelastarrek Euskal Etxeko bost kide zaharrenak omendu zituztenean. Saridunak Pedro Iraola, Nelly Mathieu, Nelli Etchevers, Juan Indaverea eta Roberto Gangoyti izan ziren; azken hau, ordea, ez zen bertaratu osasun arazoak medio.\nUrtero bezala, igandean oroigarri bana eman diete aurten ere antolatzaileek gonbidatuei ‘azken agurra’ren momentuan. Aurten, musean aritzeko kartak izan dira.